Suomen Farmasialiitto katsoo, että itsehoitolääkeohjelma on tarpeellinen, mutta Fimean sidosryhmille kommentoitavaksi lähettämä kansallinen itsehoitolääkeohjelmaluonnos on kuvaus nykytilanteesta ja siitä miten siihen on tultu.\nLausunto liittyen hallituksen esitykseen eduskunnalle laeiksi yliopistolain ja ammattikorkeakoululain muuttamisesta\nSuomen Farmasialiitto kannattaa erikoistumiskoulutuksille asetettuja keskeisiä tavoitteita.\nKannanotto liittyen lääkelain muuttamiseen ja hintaneuvontaa koskevaan velvoitteeseen\nFarmasialiitto katsoo, että esitys lääkelain 57 §:n hintaneuvontaa koskevaksi velvoitteeksi koskien tietoa toimitushetkellä tosiasiallisesti halvimmasta lääkevalmisteesta on kohtuuton.\nKannanotto liittyen lääkehuoltoon avo- ja laitoshoidon rajapinnalla\nSuomen Farmasialiitto katsoo, että sosiaali- ja terveydenhuollon monikanavaisen rahoituksen purkamisen vaihtoehtojen selvitystyössä tulee eri vaihtoehtoja arvioida kattavasti ja ennakkoluulottomasti.\nKannanotto Fimean valmistelemaan itsehoitolääkeohjelmaan\nTerveydenhuollon ammattilaisilta saadun neuvonnan ja lääkeinformaation tukemana itsehoitolääkitys on edullinen ja turvallinen tapa hoitaa lieviä oireita – oikein käytetyillä, ammattiapteekista hankituilla itsehoitolääkkeillä saadaan lievät oireet hoidettua rasittamatta lääkäripalveluita.


Iso-Syötteen yleisöä tulee viihdyttämään Kinky Carnival Burlesque - oululainen burleskiyhdistys ja esiintyvä ryhmä, joka tunnetaan Oulun vakiintuneimpana burleskitekijänä upeiden tuotantojensa, kuten Kinkkuklubien ja Pohjois-Suomen burleskifestivaali Kaamos Kabareen kautta.\nKinky Carnival koostuu ihastuttavista toinen toistaan häikäisevämmistä ja monipuolemmista artisteista, ja Iso-Syötteelle he tuovat mukanaan rakastetuimmat numeronsa. Tästä showsta ei kimalletta, hersyvää naurua ja naiskauneutta puutu! Burleski on näyttämötaiteen muoto, joka sopii kaikille täysi-ikäisille katsojille sukupuoleen katsomatta. Burleski yhdistelee yleensä tanssia, teatteria ja luovaa stripteasea, jolloin se viihdyttää katsojaansa monipuolisesti kääntäen mm. tunnetut tarinat ja hahmot omalle leikittelevälle kielelleen.


Henkilöt - Hunajakumpu\nOmistajat & tallityöntekijät\nEero Lavonius - tallinomistaja, valmentaja\nKeski-ikäisyyttä hipova yrmy tallinomistaja, joka ei sanojaan säästele. Eero oli itse olympiatason ammattiratsastaja, jonka ura päättyi vakavaan loukkaantumiseen. Nykyään Eero työskentelee valmentajana ja on ulkoistanut kaiken paskanlappamisesta muuhun epäkiinnostavaan muille. Valmentajana tiukka ja vaatii ratsukolta kaiken loppuun saakka, ei tunteile hevosten kanssa, mutta hoitaa ne hyvin. Pukeutuu useimmiten tweed-takkiin ja on tarkka oikeanlaisesta pukeutumisesta ylipäätään. Naimisissa Miisan kanssa.\nMiisa Lavonius - tallinomistaja, eläintenhoitaja\nRuskeahiuksinen ja pitkänhuiskea Miisa on koulutukseltaan eläintenhoitaja. Hän työskentelee Kookoksen klinikalla aamuvuoroissa ja iltaisin viettää kaiken ylijäävän aikansa tallilla. Miisa nauttii erityisesti kouluratsastuksesta, jota hiookin mielellään loputtomiin. Nainen pukeutuu siisteihin ja harmonisiin vaatekokonaisuuksiin, mutta ei anna sen estää "oikeidenkin" töiden tekemistä tallilla. Sosiaalinen ja kaikkien kanssa hyvin toimeentuleva nainen, meni kaikkien yllätykseksi, Eeron kanssa naimisiin.\nKai Savolainen - tallimestari\nTyövuorolistojen suunnittelusta, kengittäjän tilaamisesta, hevosten ruokinnasta, madotuksesta, rokotuksista ja muutenkin yleisestä viihtymisestä vastaa Kai. Kai on iloinen ja helpostilähestyttävä mies, jonka asiakaspalveluasenne näkyy pitkälle. Kai katsoo paljon läpi sormien, mikäli vaaratilanteita ei aiheudu. Mies ei kuitenkaan siedä mitä tahasa, hän pitää tiukkaa kuria siinä, että hevoset saavat rauhoittumishetkensä ja vapaapäivänsä. Vapaapäivinään Kai harrastaa golfia.\nMikael Malmstén - siittolan tallimestari\nNauravaisesti elämäänsä suhtautuva Mikael työskentelee Hunajakummun siittolassa. Mikael on ruskeasilmäinen ja -hiuksinen, kasvonpiirteiltään komea, eikä välty treffikutsuilta naisvaltaisissa hevospiireissä. Mies kuitenkin viihtyy ennemmin parissa suhteessa kuin parisuhteessa. Eero irvailee Mikaelin käyvän "akkojen kauneushoitoloissa", jonka Mikael auliisti myöntääkin. Miehen lempipuuhaa on maastoesteratsastus, jossa hän kilpaileekin Alman kanssa (Höstnäs Astrid).\nArmi Moilanen - ratsastuksenohjaaja, tallityöntekijä\nÄitihahmon roolia luotsaava, pullantuoksuinen Armi on tallin pienimpien ratsastuksenohjaaja. Päätyö hänellä kuitenkin on huolehtia hevosten päivittäisestä hyvinvoinnista, onhan nainen tallityöntekijä molemmilla talleilla. Luonteeltaan Armi on melkoisen räväkkä, suojeleva ja todella nauravainen. Armi on jokapaikanhöylä ja melkoinen ideanikkari. Nainen järjestää ja ideoi usein tapahtumia, erityisesti sellaisia, joissa kaikki palkitaan.\nAino "Aksoni" Karppinen - tallityöntekijä, raviohjastaja\nIkuinen ponifani Aksoni on hieman ujo mitä häneen itseensä tulee. Mikäli hevosten hyvinvoinnista on kyse, ujous karisee hetimmiten. Aksoni on perfektionismiin taipuvainen ja usein liiankin tarkka siinä mitä tekee. Hän esittelee itsensä Aksonina ja kieltäytyy vastaamasta, mikäli "Aino" kaikuu tallikäytävillä. Nainen työskentelee talleilla, treenaa ravihevosia ja ohjastaa niitä kilpailuissa. Hevosten suhteen erittäin pitkäpinnainen, ihmisten kanssa ei niinkään. Ei harrasta ratsastusta, montéa ja maastotreenejä lukuunottamatta. Tahtoo ravivalmentajaksi ja haaveilee omasta hevosesta.\nKookos Malmstén - Ashrikin omistaja\nMustatukkainen eläinlääkäri, joka pitää klinikkaansa Hunajakummun lähistöllä. Nuoresta iästään huolimatta nähnyt paljon kaikenlaista ja omaa jo jonkinlaista elämänkokemusta. Treenaa tavoitteellisesti ratsastusta esteiden, koulun ja kentän saralla. Pukeutuu usein punaiseen huppariin. Isä pienelle Miro-pojalle. Nauttii Eeron vankkumatonta suosioa ja on poikkeuksetta kaikkien tallityttöjen ihastuksen kohteena. Mikaelin nuorempi veli.\nJanette Vanhala - Roopen hoitaja\nNeljätoistavuotias ujo blondi päätyi Hunajakumpuun perheen muutettua isän töiden perässä. Valokuvausta rakastava tyttö lähti katsomaan ratsastuskilpailuja Hunajavaaran raviradalle, josta päätyi monen mutkan kautta Hunajakummun tallille ensin tuntilaiseksi ja sitten hoitokurssin kautta Roopen hoitajaksi. Valmennusrenkaaseen pääsystä haaveileva Janette on kahdeksannella luokalla ja toivoo saavansa uusia ystäviä tallilta. Armi on ottanut Janeten siipiensä suojaan.\nVille Säteri - Papan hoitaja\nKahdenkymmenen paremmalle puolelle ehtinyt Ville työskentelee sähköasentajana omassa firmassaan. Vapaa-ajallaan hän roikkuu tallilla ja on aina valmis pelastamaan tallitytöt fyysistä voimaa tarvittaessa, muutenkin nuorella miehellä on pilkettä silmäkulmassa enemmän kuin tarpeeksi. Ville tekee viikonloppuisin iltatallit ja saa näin ilmaisia valmennuksia. Ville treenaa syksyn 2018 valmennusrenkaassa kouluratsastusta Roopen (Haavelaakson Rohkea) kanssa.\nTia Korpikoski - Tirkun hoitaja ja kisaaja\nYksitoistavuotias Tia on tottunut saamaan mitä haluaa, olipa kyseessä sitten koulumenestys tai hoitoponi. Tirkun hoitajaksi olisi ollut jono muitakin hakijoita, mutta Tia sai paikan. Hän on viidennellä luokalla, kovaääninen ja hieman hemmoteltu, onhan hän varakkaiden vanhempiensa ainoa lapsi. Tyttö on erityisen hyvä kouluratsastuksessa ja hänellä onkin kadehdittavan hyvä istunta. Tia ei ikänsä puolesta pääse vielä valmennusrenkaaseen, joten hän ottaa tunteja erikseen.\nMari Nevalainen - Martan hoitaja\nParikymppinen ensihoitaja, joka ei vähästä hätkähdä. Mari työskentelee ambulanssissa ja kolmivuorotyön vuoksi hän saattaa joskus olla arkiaamuisinkin tallilla. Mari on iloinen ja nauravainen, erittäin mielipiteitä jakava persoona. Hän nimittäin omaa vahvat mielipiteet eikä epäröi kertoa jos joku on hänen mielestään väärässä. Hän pitää aina mustia hiuksiaan poninhännällä ja rakastaa esteratsastusta. Mari tekee satunnaisesti vuoroja tallilla, miten omilta töiltään ehtii. Marilla on usein mukanaan Novascotiannoutaja Ruska.\nStella Joutsenvuori - Päivin apuhoitaja\nVasta kymmenvuotias Stella pääsi Päivin hoitajaksi ikäänkuin sukurasitteen vuoksi. Stella on Miisan siskontyttö ja Miisan kummityttö, joten hevosteluikään tullessaan oli luonnollista, että tytölle oli löydettävä jonkinmoinen poni. Tallin kiltimmästä osastosta suurin osa oli jo varattuina, mutta onneksi Päivi oli vapaana. Stella on iloinen ja pikkuvanha, hirmuisen kiinnostunut oppimaan kaikkea uutta. Stella ratsastaa nykyään jatkokurssilla ja toivoo jokainen tunti saavansa laukata.\nEli laukkaratsujen Ananaksen ja Kaarnen talliorjat, jockeyt ja valmentajat. Ananas ja Kaarne asuvat Kentuckyssä ja matkustelevat laukkakilpailujen perässä tiiminsä kanssa. Hevosten valmentajana toimii laukka-alan ammattilainen 47-vuotias Mike Smith. Laukkakilpailuissa tallin värit ovat violetti-valkoinen.\nVictor Rodriguez - hoitaja\nIhanaakin ihanampi Victor huolehtii Ananaksen ja Kaarnen päivittäisistä tarpeista ja muistaa koodailla niin hyvässä kuin pahassakin. Victor on 31-vuotias ja kotoisin Meksikosta. Hänen suuri haaveensa on käydä Suomessa. Olemme luvanneet miehelle majoituspaikan Hunajakummusta, mikäli hän innostuu matkalle joskus lähtemään. Victor pukeutuu aina lippalakkiin ja tummiin t-paitoihin, eikä mikään saa hänen hyväntuulisuuttaan järkkymään.\n© Cate (CC BY-ND 2.0)\nRyan Taylor - jockey\nKovaa työtä arvostava Ryan on taistellut tiensä pohjalta huipulle. Lastenkodissa elämänsä ensimmäiset vuodet varttunut poika, sai kasvatti-isäkseen Mike Smithin, laukka-alan raudankestävän ammattilaisen. Ryan alkoi ratsastaa hevosia heti Miken luo muutettuaan ja ensikosketuksesta on aikaa pian kymmenen vuotta. Alkuun Ryan toimi harjoitusratsastajana ja lopulta sai jockeyluvat hermoilevan Kaarnen tarviessa tuttua kuskia kilparadoille. Parivaljakon lyötyä läpi, nuoren jockeyn Ryanin nimi on nykyään kaikkien huulilla, joten mies ei ratsasta Ananaksella ja Kaarnella enää harjoitteluissa, ainoastaan kilpailuissa.\nSeppo Lavonius - kouluratsastaja, Eeron veli\nEeron isoveli, kansallisia koulukilpailuja kiertelevä Seppo on tehnyt pitkän uran hevosten kanssa. Piakkoin ammattiuraltaan eläköityvä, hevoskasvatus- ja valmennuspuolelle siirtyvä mies käy satunnaisesti Hunajakummussa kilpailemassa, valmentamassa tai tuomassa myymiään hevosia. Välit Eeron kanssa kireät johtuen naurettavat mittasuhteet saaneesta perintöriidasta. Ilman molempien veljeksien hevosbisnestä he tuskin olisivat tekemisissä. Eero joutui myymään Sepolle Viivin (Honeyhill's Wolfyork), joka aikoo lopettaa huippu-uransa tamman kilpauran jälkeen.


Aitaelementti 125cm x 300cm, vasikoille | Farmarin verkkokauppa\nAitaelementti 125cm x 300cm, vasikoille. Varmasti yksi laadukkain ja kestävin aitasarja. Pitkälle jalostettu aitarakenne. Viimeistely huippuluokkaa. Rakenna helposti karsinat ja käytävät vasikoille. Putkien halkaisijat 30mm. Aidan korkeus 1,25m. Puikkokiinnitys on varmin kiinnitystapa (puikot saatavilla erikseen). Puikkokiinnitteinen aita on yhteensopiva kaikkien muiden valmistajien puikkokiinniteisten aitasarjojen kanssa. Ainoastaan puikon pituuteen ja halkaisijaan kannattaa kiinnittää huomiota yhdisteltäessä eri valmistajien aitoja keskenään. Soveltuu vasikoille jne.


V Terveysalan kansallinen näyttöön perustuvan toiminnan symposium siirtyy toukokuulle 2022 – Hotus\nTeemana: Hoidon laatu näkyville näyttöön perustuvalla toiminnalla\nOtamme vakavasti vallitsevan koronatilanteen ja siksi Terveysalan kansallinen näyttöön perustavan toiminnan symposium siirretään toukokuulle 2022. Tapahtuman tarkempi ajankohta ja lisätiedot tapahtumasta ilmoitetaan tammikuussa 2022.\nTapahtumaan jo ilmoittautuneisiin ollaan yhteydessä yhteistyökumppanimme Elämys Groupin toimesta.\nSymposiumin yhteydessä järjestetään posterinäyttely. Kiitos kaikille posteriehdotuksena lähettäneille! Tiivistelmät arvioidaan ja yhteyshenkilöille ilmoitetaan päätöksestä 17.12.2021 mennessä.\nNäytöllä tuloksiin -kilpailun kolme parasta käytäntöä palkitaan ja voittajat saavat mahdollisuuden esitellä hankettaan toukokuun symposiumissa. Ilmoittautuminen kilpailuun on sulkeutunut lokakuussa 2021.\nJärjestäjät: HUS ja HOTUS sekä Suomen JBI yhteistyökeskus\n#nptsymp (tapahtuman tunnus somessa) ja linkki tapahtuman kotisivuille


SaabiAnti korjamon ovet suljettu. Päivä askartelua ja luuku-takapuskuri vaihdettu. Jos sävy ei käy sitten maalaus ca 100 eur kpl. Viron puolella. Troost Auto Tallinnassa missä todella taitava SAAB asentaja "Viki"ja maalamo vieresessä tallissa. p.s. Koska sukkuloin nyt talven aikana usein Helsinki-Ta...\nLa Tammi 04, 2020 00:16\nSai haettu Motonetista ajovalojen kunnostussarja. Pari tuntia meni aikaa ja nyt näytävät MY2003 femman xenonvalot kirkamalta. Ei ihan uudenveroiset mutta paljon mukavampi ajaa ruokakaupaan kuin eilen.\nTo Joulu 26, 2019 20:58\nEn tiedä rupesko hälytin häiritseman käynistystä mutta piuhojen irroitamisen ja Tech 2 operoinin jälkeen tähän asti SAAB käynisty joka kelilla ... ptuiptuiptui. Eli voi olla , että piuhojen irroitaminen aina ei autaa jos hälytimen akut on tyhjät.\nTo Joulu 26, 2019 20:51\nLa Joulu 21, 2019 14:26\nLa Joulu 21, 2019 14:21\nMiksi ei saa femman tankista bensaa letkulla?\nSaa, mutta jos ruuvat bensapumpun ämpärin auki ja työnat letkun raosta sisään.\nTankkausauksta ei todella onnistut myös meikäläisellä , jonkinlainen ritilä ehkä tankkin sisällä , että Tontut en pystyisi bensa pöllimään.\nTo Joulu 12, 2019 22:38\nTämänkertainen PartsforSaabs ja UPS yhteistyö. Varaosia tilattu kunnon nippulinen ja fyrkää maksettu reilu summa. Ensiin toimitetiin Espooseen Kauniaisten tie 1 Teboilille laatikko 3/3 mikä oli lyttyssä ja teippaus oli auki. Seuravana päivänä tuli viesti , että nyt myös pakkaus 1/3 ja 2/3 noudetavis...\nMa Loka 21, 2019 11:43\nEi vuosimallia ja ajettua km määrä edes näkyvissä. 20 v vanhoissa autoissa on hapetunut sillöintällöin koko maadoituskaapeli ja hehku käynistyksen aikana pimeässä. Ja antaa käynistysmootorin holkit myös jossakin vaihessa periksi. Eli jos maadoituskaapeli on uusi ja liitokset kunnossa sitten starttim...\nMa Loka 21, 2019 11:10\nEttä SAABeja ajetaan paskaksi. Mutta varmasti semmöiseltä Rellu Clion ostajaehdokalta tämä homma onnistu koska aina on pari kolikkoa vaan taskussa ja massi ei riitävästi SAABin kunnossapidon varteen.\nMa Loka 21, 2019 08:35\nAihe: Mistä uudet pyöränpultit? Ja keskikupit?\nRe: Mistä uudet pyöränpultit? Ja keskikupit?\n28 mm pulttin takia oli kolina takapyörien luona. Pultti osui johonkiin seisontajarru järjestelemään. Tilasin "Marmorilta" alkuperäiset koska halusin uudet , vaikka joku SAAB harrastaja olis tarjonut ilmaiseksi.\nTo Syys 12, 2019 09:08\nAihe: 9-5 2.3T\nRe: 9-5 2.3T\nJuuri eilen juttelin näistä E85 asioista ja sanoi että viime talvenakin hänen KIA:nsa vaati maksimissaan 5 starttausta kunnes käynnistynyt kun oli kone ollut yön lämppärissä, eli että aina on toiminut E85:lla kun kärsii tietyt nikottelut kun pakkasta on -20C tai enemmän. Mikä tahansa auto joka "toi...\nLa Heinä 27, 2019 23:09\nSiellä korjamolla työnjohtaja oli viisas ja ystävälinen mutta haen sieltä varaosia koska oli pari huonoa kokemusta SAABin huoltoon jälkeen. Jos meikäläisen SAABin alla pyörii Antero Apupoika sitten mitä väliä , että joku äijä ehka korjamolla tuntekin SAABin sielua. Hki - Rovaniemi - Hki matka joteki...\nTo Heinä 25, 2019 16:43\n6 SAABia käytössä ja ei yksikän ole sen takia vialinen , että on SAABi. Yhdessä meni tuulilasi rikki koska hirvi nojasi perseen siihen ja toisessa ruostunut takaiskareiden vieressä kori puhki ja tartee hieman hitsauskonetta. Kyllä omistajasta johtu toimiko SAABi tai mene romuksi koko auto. Vaikka jo...\nKe Heinä 24, 2019 08:55\n.. niin se voi vaikka jumittavasta jarrusatulasta, liukutapista, väärästä jarrupalan/satulan asennuksesta.. Putsasin satulat , liukutapit , katsosin , että mäntä liikuu sujuvasti , samoin uudet jarrupalat. Jotekin tärisi hieman jos nopeus oli yli 150 km/h. Vaihtasin nämä liukutappi ohjavat kumi/muo...\nTo Heinä 18, 2019 23:36\nAihe: Vm.2000 2.3 T aut. Ehjäämö Helsingistä?\nRe: Vm.2000 2.3 T aut. Ehjäämö Helsingistä?\nJos sihti oli tukossa ja kampiakseli / laakerit paskana sitten ehkä myös muualla vaurioita. Ehkä sen takia ei suositeltu koneremppa. Mutta jostakin kolariautosta toimiva kunnossa oleva kone ja - voilaa- matka jatkuu.\nKe Heinä 10, 2019 00:54\n1. tiellä Paimiosta hieman Helsinkiin suuntaan ojan pohjalle pysäytettyn puoliperävaunulisen rekkaan. On ojaan pysäytyminen tavanomainen mutta tämä kertaa olit kaikki pyörät kaunisti taivaan suuntaan.


Cobra MT-800 radiopuhelin, (eikö saa ladata muita akkuja kuin Cobran?) | Matkapuhelinfoorumi - Suosituin matkapuhelinpalsta\nCobra MT-800 radiopuhelin, (eikö saa ladata muita akkuja kuin Cobran?)\nKeskustelu osiossa 'Asian vierestä', aloittaja JmJ, 27/7/07.\nHei, ostin Cobran MT-800 radiopuhelimet lähinnä itkuhälyttimiksi. Mukana tuli 8 kpl (4 per puhelin) omia cobran 600mA NiMH AAA-akkuja. Akut ladataan puhelimien mukana tulleella laturilla. Olisin vaihtanut tuohon suuremmat akut mutta ohjeissa lukee. Varoitus: elä lataa muita kuin cobran omia akkuja puhelimissa. Onko tuo tosiaan noin? Mikä voisi olla perustelu tälle että puhelimessa ei voi ladata suurempia AAA-akkuja?\nOhje: http://www.cobra.com/intl/pdf/MT800EU_MANLS/MT800_FINN_MANL.pdfKlikkaa laajentaaksesi...\nKokeile. Ja eikö tämäkin olisi mahtunut vaikka Tyhmiä kysymyksiä-ketjuun?\nTottakai siinä lukee että lataa vain meidän (muitakalliimpiajarahattulevatsitäpaitsimeille)-akkuja. Eiköhän se lataa mitä vaan...\nKokeile. Ja eikö tämäkin olisi mahtunut vaikka Tyhmiä kysymyksiä-ketjuun?Klikkaa laajentaaksesi...\nOnko kysymys tyhmä jos käyttöohje kieltää kyseisenlaisen käytön? Kokeile -> Tällä logiikalla kaikki kielletyt asiat käyttöohjeissa voi kokeilla ja oppia kantapään kautta puhelin korvalla savuten JmJ,\nNo lukeehan videokameroiden käyttöohjeissakin, että käytä vain valmistajan valmistamia medioita. Tai kuten meidän Pösössä, että käytä moottorissa vain Pösön öljyä. Tarkoittaako se, että en voi laittaa sitä Mobil ykköstä sinne? Ei.\nPysykää nyt kuitenkin aiheessa. Ottakaa selvää miksi on kielletty, ensin. Muuten ei voi tietää varmasti. Joku järkevä peruste maahantuojalta tms.? Nykyään on kyllä kaikennäköstä ihmeellistä komponenttia ängetty kaikkialle niin paljon, etten ihmettele vaikka asia voisikin olla näin. Tapausta sen enempää tuntematta, en ainakaan itse reagoi pätkääkään varotuksiin ja mikään ei ole hajonnu kun järjen kans käyttää.


Naisten asema ja urakehitys nousevat markkinoinnin trendiksi – Cannes näytti suuntaa | M&M\nNaisten asema ja urakehitys nousevat markkinoinnin trendiksi – Cannes näytti suuntaa\nKati Haapakoski, 9.7.2017 11:30\nCannes Lions ennustaa tulevat markkinointitrendit. Festivaali houkutteli kilpailun 24 sarjaan kaikkiaan 42 000 kilpailutyötä, joiden joukosta palkittiin satoja.\nLuovuuden festivaaliksi nimetty Cannes Lions houkutteli juhannusviikolla satakunta markkinoinnin parissa työskentelevää suomalaista Ranskaan. Kaikkiaan tapahtumaan osallistui noin 15 000 markkinoinnin ammattilaista yli sadasta maasta.\nCannes Lions on yleensä ennakoinut tulevia trendejä markkinoinnissa. Tänä vuonna keskeisinä teemoina korostuivat merkityksellisyyden korostaminen yritysten toiminnassa, naisten asema ja urakehitys, Kiinan nousu markkinoinnissa ja tekoäly sekä robotiikka.\nSuomesta Grand Prixin voitti Ålandsbanken ruotsalaisen toimiston RBK:n kanssa ja pronssileijonan Hasan & Partners ja Valio Gefilus-mainoksellaan.\nValion markkinointijohtajan Hanna Hiekkamiehen mukaan Cannesissa hyvää on, että kerralla näkee kokoelman maailman parasta mainontaa ja aistii markkinoinnin kuumimmat trendit.\n"Tänä vuonna musiikin rooli brändin rakentamisessa nousi vahvasti esille. Musiikista puhutiin termillä sound design sekä näytettiin, miten tuotteen emotionaalisuutta ja brändin persoonaa rakennetaan musiikin voimalla", Hiekkamies kertoo.\nHänen arvionsa mukaan aiemmin visuaalisuuden taustalle jäänyt musiikki ottaa suuremman roolin brändin rakentamisessa ja viestin kohdentamisessa tietyille kohderyhmille, tietyissä tilanteissa ja mielialassa.\n”Cannesin parasta antia ovat olleet huippuammattilaisten puheenvuorot eri areenoilla, mutta tänä vuonna minusta tuntui, että esitykset olivat hyvää keskitasoa ja varsinaiset huiput puuttuivat. Tuntui, että oli panostettu määrään laadun sijasta. Liian paljon tapahtui liian monella areenalla”, Hiekkamies toteaa.\nSOK:n markkinointijohtaja Lauri Toivonen kävi Cannesissa kolmatta kertaa.\n”Suomessa on liian vähän kunnianhimoa olla maailman parhaita. Jos et käy MM-kisoissa, et tiedä, missä kärki menee”, Toivonen toteaa.\nToivosen mukaan globaalin markkinoinnin keskustelu ei ole enää teknologiavetoista. Enemmän keskustellaan siitä, millaisilla prosesseilla syntyy parasta sisältöä. Myös yhteisöllisyyden ja avoimien alustojen merkitys on kasvanut.\n”Keskeistä on se, miten järjestäydyt. On muutettava johtamista, ei niinkään työkaluja. Isot pelurit ovat ymmärtäneet, että teknologia yksin ei tee mitään. Johtamiselta vaaditaan paljon”, Toivonen toteaa.\nYritystoiminnan merkityksellisyyden merkitys on Toivosen mukaan selvästi kasvanut: Useat yritykset kysyvät, miksi\nolemme olemassa. Se on perusasioihin palaamista.\n"Merkityksellisyys ja naisten aseman korostaminen tuli esiin kaikessa. Ne ovat herkkiä asioita, ja niissä voi mennä yli. Yritykset eivät voi tekemällä tehdä merkityksiä, vaan niiden tulee nousta arvoista. Muuten lopputulos on vaivaannuttava."\nLeijonan voittaminen ei Toivosen mielestä ole itseisarvo. Markkinoinnin tason parantaminen sen sijaan on.\n"Mieluummin viisi työtä vuosittain shortlistalla kuin yksi leijonan voittanut työ joka viides vuosi", Toivonen sanoo.


Metla Hanke 3310\nPäätehakkuun vaikutus kangasmetsän vesi-, hiili- ja ravinnevirtoihin ja -varastoihin\nKesto: 2001-2003 Asiasanat: avohakkuu, biomassa, hajotus, hiili, huuhoutuminen, maanmuokkaus, pohjavesi, ravinteet\nTutkimuksen tavoitteena on tutkia päätehakkuun ja maanmuokkauksen vaikutusta kangasmetsän 1) hiili- ja ravinnevarastoihin, 2) metsäekosysteemin läpi virtaavan veden määrän ja laatuun ja niihin vaikuttaviin prosesseihin 3) metsäekosysteemistä vesistöihin huuhtoutuviin vesimääriin ja niiden laatuun 4) pohjaveden laatuun pohjavesialueella. Työssä arvioidaan myös hiili- ja ravinnevarastoja ja -virtoja luonnontilaisilta metsäalueilta. Työssä hyödynnetään aineistoja, joita on kertynyt ja kertyy pitkäaikaisissa valuma-aluetutkimuksissa, jotka on perustettu 1990 luvun alussa.\n3310-01 Kangasmaan päätehakkuun ja maan muokkauksen vaikutus veden ja ravinteiden kiertoon (VALU).\n3310-02 Päätehakkuun vaikutus pohjaveden laatuun pohjavesialueella.\n3310-03 Työkalu metsätalouden ympäristövaikutusten arviointiin (FEMMA).\nForemms EU- hanke (8218-01)\nTutkimuksen valuma-alueita on seurattu 2 vuotta pelkän hakkuun ja 5 vuotta myös maanmuokkauksen jälkeen. Uudistamistoimenpiteiden jälkeen valunta näillä alueilla lisääntyi 4,5-8,6 mm 10 m3 hakattua puuta kohti laskettuna.\nHakkuun yhteydessä valuma-alueelle jäi runsaasti hakkuutähdettä (oksia, juuria, lehtiä ja kantoja), jonka ohuimmat fraktiot (hienojuuret, ohuet oksat ja lehdet) hajosivat nopeasti vapauttaen mm. fosforia ja kaliumia. Kolmen vuoden aikana fosforia vapautui n. 13 kg/ha ja kaliumia 65 kg/ha. Sen sijaan typpeä hajoaminen pidätti ensimmäisen kolmen vuoden aikana. Vapautuneet ravinteet olivat alttiita huuhtoutumiselle, koska kasvillisuutta oli puiden poisviennin ja pintakasvillisuuden kuolemisen takia vähemmän. Kuolleen pintakasvillisuuden hajotus voi myös vapauttaa esim. typpeä maaveteen. Kenttäkerroksen kasvillisuuden toipuminen hakkuusta kesti n. 3 vuotta, mutta vielä 5 vuodessa pohjakerroksen kasvillisuuden biomassa ei ollut palautunut hakkuuta edeltäneelle tasolle.\nHakkuutähteistä vapautuneet ravinteet pidättyivät kuitenkin tehokkaasti kivennäismaahan kaliumia lukuun ottamatta. Purossa hakkuu näkyi kiintoaineen ja kaliumin määrän lisääntymisenä. Kiintoainetta huuhtoutui 41-192 % ja kaliumia 83-352 % enemmän suhteessa vertailukauteen. Myös kokonaistypen, nitraattitypen ja fosforin lisääntynyttä huuhtoutumista havaittiin. Myös muutamissa pohjavesikaivoissa havaittiin nitraatti- ja fosfaattipitoisuuksien kohoamista. Tulokset ovat samansuuntaisia aikaisempien hakkuututkimusten kanssa (mm. Nurmes-tutkimus). Huuhtoumat tässä tutkimuksessa olivat kuitenkin paljon pienempiä, mikä johtuu suojavyöhykkeiden jättämisestä purojen varsille. Havaittua fosforin huuhtoutumista selittänee veden virtaus orgaanisessa kerroksessa hakkuualalta puroon, jolloin maaveden kontakti fosforia tehokkaasti pidättävän kivennäismaan kanssa puuttui. Suojavyöhyke puron varrella oli suo, jonka fosforinpidätyskapasiteetti on pienempi kuin kivennäismaan.\nHankkeen vetäjä: Piirainen, Sirpa\nPuhelin: 029 532 3188\nMuut tutkijat: Alm, Jukka, JO (2002), Domisch, Timo, JO (2003-04), Finér, Leena, JO (2001), Laurén, Ari, JO (2001-03), Palviainen, Marjo (2001), Starr, Michael, VA (2001-03)


Hello world! - Lahden Reipas\nLahden Reipas kaatoi Vantaan Jalkapalloseuran Kisapuistossa käydyssä harjoitusottelussa lukemin 3-1. Reippaan maaleista vastasivat Gullit Zolameso, Janne Hahl ja Tomi Kult. Vierailijoiden ainokaisen iski Laith Azar.\nReipas aloitti ottelun tahmeasti ja jo kuudennella minuutilla omassa päädyssä helähti. Laith Azar meni kovalla vauhdilla ohi Mikko Tuomen. Tuomen jalka kuitenkin osui Azariin ja pallo vietiin pilkulle. Azar ampui pallon vastustamattomasti verkkoon ohi Joona Hallan.\nMaali kuitenkin herätti Reippaan ja viirupaidat saivat juonesta kiinni. Gullit Zolameso ja Miska Verkko kokeilivat kumpainenkin kertaalleen, mutta tulos jäi uupumaan. Reilun puolen tunnin pelin jälkeen Reipas kuitenkin onnistui. Tällä kertaa Mikko Tuomi haastoi ja meni ohi. Vantaalaisten Joni Merinen veti Tuomen jalat alta rangaistusalueella. Gullit Zolameso ampui pilkun taidokkaasti kokeneen Tomi Maanojan käsien alta maaliin.\nJakson loppu oli Reippaan hallintaa, ja etenkin Jussi Hauhian ja Mikko Tuomen avaukset aiheuttivat päänvaivaa vierailijoille. Reipas ei kuitenkaan kyennyt hyödyntämään hallintaansa huippupaikoiksi, joten tauolle siirryttiin 1-1-tasatilanteessa.\nReipas jatkoi hallintaansa toisen jakson alussa, mutta VJS loi parhaan paikan noin tunnin kohdalla. Noah Kaijansilta syötti Miki Koson avopaikkaan. Joona Halla kuitenkin venyi ihmeenkaupalla pallon tielle ja Reipas selvisi säikähdyksellä.\nReilun tunnin jälkeen Reippaan Janne Hahl otti joukkueen reppuselkään ja tyylitteli johto-osuman. Hyvän prässin päätteeksi Hahl riisti pallon vantaalaisten rangaistusalueella, harhautti ja ampui. Hahlin ensimmäinen veto blokattiin, mutta mies kaivoi pallon uudestaan itselleen ja tykitti yläputken kautta lukemiksi 2-1.\nViisi minuuttia myöhemmin Reipas naulasi ottelun. Ville Jokela käynnisti hyökkäyksen ja lähetti millintarkan puolenvaihdon Gullit Zolameson juoksulinjalle. Zolameso pelasi pallon keskelle, jossa Janne Hahl jatkoi pallon Tomi Kultin juoksulinjalle ja lopulta Kult juoksi pallon maaliin. Ottelussa ei nähty lisäosumia, joten Reipas nappasi komean 3-1-voiton.\nOttelun voittomaalin viimeistellyt Janne Hahl harmitteli pelin tauottua joukkueen tahmeaa alkua. Hänen mukaansa VJS:n maali herätti viirupaitoja ja peli alkoi sujumaan hieman paremmin. Vain kauniita maaleja viimeistelevä Hahl kertoi, että maalia tehdessä hän ajatteli vain, että vastustajaa ei saa päästä vastahyökkäykseen.\n– Pelin alku oli meiltä tahmeaa. Emme päässeet prässissä lähelle ja olimme koko ajan askeleen jäljessä. Avausmaali herätti meitä ja saimme myös hieman jalkaa auki. Sain pallon riistettyä hyvän prässin päätteeksi ja aluksi yritin sijoitusta takakulmaan. Riparipallossa ajattelin vain, että pallo lähtee eteenpäin, jotta vastustaja ei pääse vastahyökkäykseen. Nyt sattui menemään sisään, Hahl kommentoi vaatimattomasti komeaa osumaansa.\nReippaan kausi alkanee lauantaina 29.5. vieraissa. Ensimmäinen kotiottelu pelataan Kisapuistossa 4.6. klo 18.30. Otteluohjelma julkaistaan ensi viikolla. Yleisökin varmasti pääsee jossakin vaiheessa kesää paikan päälle. Tue jo nyt viirupaitoja ja osta oma kausikorttisi. Juhlapaitojen ensimmäinen erä on saapunut. Oman paitasi voit hakea FC Reippaan toimistolta Urheilukeskukselta arkisin klo 10-14 välisenä aikana. Jos et ole vielä tehnyt tilausta niin paitojen tilauslomake löytyy painamalla tästä.


Gluteenitonta leivontaa: Kaura-tattarileipäset\nLöysähkö ja tahmainen gluteeniton sämpylätaikina ei ole mikään kaikista miellyttävin hierottava tarttuvuutensa vuoksi. Näiden leipästen (tai sämpylöiden) yhtenä plussana on se, ettei näitä tarvitse hieroa tai pyöritellä. Riittää kun nostelee nokareita pellille ja jauhojen avulla hieman taputtelee litteäksi - kohoamisen aikana muodot pyöristyvät ja uuni hoitaa loput. Mikäli kaura ei sovellu omaan ruokavalioon, voi ohjeessa olevan kauran korvata käyttämällä hiutaleina pelkästään tattaria. Huomioi, että Myllyn paras tattarihiutaleet ja jauhot EIVÄT ole gluteenittomia myllyllä tapahtuvan kontaminaation vuoksi. Esimerkiksi Virtasalmen viljatuotteella, Keskisen myllyllä ja Risentalla on varmasti gluteenittomia tattarijauhoja ja hiutaleita.\nKaura-tattarileipäset (9 kpl):\n3½ dl Semper karkeaa jauhoseosta\nLiuota hiiva veteen ja sekoita joukkoon psyllium käsivispilää apuna käyttäen. Anna psylliumin turvota 3-5 minuutin ajan. Sekoita keskenään hiutaleet, perunakuitu, jauhot, ksantaani ja suola. Lisää sekoitetut kuivat aineet taikinaan muutamassa erässä koko ajan sekoittaen. Kun kaikki kuivat aineet on sekoitettu taikinaan, lisää joukkoon oliiviöljy ja vaivaa taikinaa vielä yleiskoneella tai sähkövatkaimen taikinakoukuilla voimakkaasti muutaman minuutin ajan. Älä kohota taikinaa vaan leivo siitä heti leipäsiä. Nostele taikina yhdeksään samankokoiseen osaan leivinpaperoidulle pellille ja taputtele taikinapalat hieman litteämiksi jauhoja apuna käyttäen. Tasoita tarvittaessa myös hieman leipästen reunoja. Anna leipästen kohota lämpimässä paikassa liinan alla 30-40 minuutin ajan ja paista 225 asteessa 20-25 minuuttia. Jäähdytä peitettynä mikäli haluat kuoren pehmenevän.\nAnonyymi 7. heinäkuuta 2015 klo 12.35\nOsaatko sanoa, onnistuvatko nämä yhtä hyvin jostain muusta jauhoseoksesta kuin tuosta Semperin karkeasta? Suosin itse Viljatuotteen jauhoseoksia. Hyvältä vaikuttava ohje! :)\nSuviih 10. heinäkuuta 2015 klo 12.33\nOnnistuu varmasti myös Viljatuotteen jauhoseoksista. Viljatuotteen jauhoissa on psylliumia hieman mukana, joten jauhon määrä voi olla hieman vähäisempi. Itse lähtisin kokeilemaan niin, että laittaisin ensin 2,5dl Viljatuotteen jauhoa ja tarvittaessa lisäisin hieman. Uskoisin, että noin 3 dl on sopiva määrä. Taikina tosiaan on rakenteeltaan hieman tahmainen, mutta silti kuitenkin niin kiinteä, että siitä voi vaikka nuojiljalla nostella nokareita pellille.\nAurora 8. heinäkuuta 2015 klo 1.10\nKommentoin nyt tähän uusimpaan postaukseesi, vaikka kommentti koskeekin vuoden takaista ohjettasi. Eli olen nyt kahteen kertaan testaillut gluteenittomien patonkiesi ohjetta ja ihastuin ikihyviksi, rakenne ja maku aivan uskomattomat, iso kiitos siis tuosta reseptistä, on helpottanut vähägluteenisen ruokavalion aloittelemista kummasti!\nPidän itsekin blogia ja jakaisin mielelläni tuon ohjeen omillekin lukijoilleni, onko sinulle ok, mukana olisi tietysti linkki blogiisi? (:\nSuviih 10. heinäkuuta 2015 klo 12.31\nMoi! Tottakai voi jakaa ohjeen kun ohjeen yhteyteen pistät selkeästi alkuperän ja myös linkin tänne alkuperäisen ohjeen yhteyteen :) Käynkin kurkkimassa blogiasi !\nSeikku 12. heinäkuuta 2015 klo 21.10\nTein näitä leipäsiä heti kaksinkertaisen annoksen,olivat tosi hyviä. Näitä tulee varmaan tehtyä usein, Leivon lähes kaiken itse ja täällä on paljon vaihtoehtoja.\nBlogiasi katselen päivittäin\nSuviih 14. heinäkuuta 2015 klo 12.32\nKiva kuulla, että tykkäsit! Näitä teen varmasti itsekin uuden satsin pakastimeen, kunhan ensimmäiset on syöty.


Yrittäjyyden ammattitutkinto - Careeria\nEtusivu ›Koulutukset›Koulutushaku›Yrittäjyyden ammattitutkinto\nVerkko- ja monimuotokoulutus - 8.4.2022 - Vantaa\n8.4.2022 - 28.4.2023\nKehitä itseäsi yrittäjänä!\nYritystoiminta vaatii jatkuvaa osaamisen kehittämistä ja siihen saat konkreettisia keinoja yrittäjän ammattitutkinnolla. Koulutus auttaa tunnistamaan ja hallitsemaan yrittäjälle tyypillisiä haasteita. Tehtävät ja työvälineet auttavat sinua hallinnoimaan ja suunnittelemaan paremmin omaa yritystoimintaasi. Opit suunnittelemaan ja tekemään korjausliikkeitä tuloksen parantamiseksi.\nYrittäjän ammattitutkinto sopii sinulle, joka toimit päätoimisena yrittäjänä ja haluat kehittää yritystoimintaasi, lisätä yrityksesi kannattavuutta ja kasvua tai suunnittelet aloittavasi yritystoimintaa. Yrittäjyys on se mitä haluat tehdä.\nYritystalouden johtaminen, verotus ja tulos\nKoulutus johtaa valtakunnalliseen Yrittäjyyden ammattitutkintoon ja sen voi suorittaa oppisopimuskoulutuksena (päätoimiset yrittäjät) tai omaehtoisena opiskeluna.\nKoulutusaika: 8.4.2022 – 28.04.2023\nViimeinen hakupäivä 25.4.2022\nOpiskelumaksu: Oppisopimuskoulutuksena maksuton ja omaehtoisena 200 €.


APK:n sieniretki torstaina 7.10. | Akateeminen partiokilta\n← Retki Pähkinäpolulle 18.9.2021\nSyysretki Lietoon lauantaina 16.10. →\nAPK:n sieniretki torstaina 7.10.\nJulkaistu: 28.9.2021 | Kirjoittanut: Jyri-Petteri Paloposki\nLähde mukaan APK:n sieniretkelle torstaina 7. lokakuuta 2021! Retkemme suuntaa Raision Haunisten altaalle. Retken aikana pyrimme löytämään metsästä tavallisimpia ruokasieniä ja tutkimaan niiden tunnistamista. Retki ei kuitenkaan ole varsinainen sienikoulutus ja jokainen vastaa keräämistään sienistä – tätä varten suosittelemme hankkimaan jo ennen retkeä sienioppaan tai sienisovelluksen, jonka avulla sienten tunnistamista voi retken vetäjien opastuksella harjoitella.\nLähdemme retkelle Haunisten altaan parkkipaikalta kello 16.00. Paikalle pääsee esimerkiksi Föli-linjalla nro 300, joka lähtee Puutorin PT2-pysäkiltä kello 15.00. Linjan pääteasema on kauppakeskus Mylly, josta lähtöpaikalle voi kävellä n. puolessa tunnissa. Palaamme retkeltä kello 19 mennessä lähtöpisteelle, josta voi kävellä takaisin Myllyyn ja palata sieltä bussilla Turkuun.\nRetki on maksuton. Jokainen ottaa itse mukaan ainakin vesipullon sekä eväitä tarpeen mukaan. Lisäksi suosittelemme ottamaan mukaan joko sienikorin tai muovipussin ja pienen veitsen (mielellään sieniveitsen). Lisäksi suosittelemme hankkimaan ennen retkeä sienioppaan tai sienisovelluksen, jonka käyttöä voit harjoitella retkellä. Ilmoittaudu mukaan jo tänään ilmoittautumislomakkeella!


- Lady Blackdog -: Ramble On\nNyt sitten jotain syksyisempää. Tässä on Ramble On -sukat miehelleni, jotka tarvittiin mukaan Ahvenanmaalle. Välillä voisi kuulemma tehdä hänellekin jotain ja (riittävän) nopeasti nämä sitten valmistuivatkin. Väritys oikein ihana ja syksyinen!\nAloin aluksi tehdä toisia kuviosukkia, mutta niiden kanssa tuli ongelmia, koska kerrosrivinousun lisäksi mallissa olleet kuviot eivät toimineet ollenkaan valitsemieni lankojen kanssa ja puikotkin piti lopulta vaihtaa pienempiin. Päädyin sitten tekemään ihan perussukat vyötteessä olevan ohjeen mukaan pienemmillä puikoilla sekä jokaisen puikon alussa kerrosrivinousulla; ja oikein hyvät niistä tuli! Lankana oli Novitan 7 Veljestä puna-vihreä Nostalgia sekä 7 Veljestä Raita vihreä-punainen-petrooli. Näihin vanhoihin Nostalgia-lankoihin olen nyt jotenkin todella innostunut; olisi näitä varmaan käytännöllisyyden puolesta pitänyt hamsteroida enemmänkin. Viimeisinä mallistossa olleet Nostalgia-langat, joissa oli valkoista seassa, eivät olleet enää näin ihania.\nOlen viime aikoina neulonut paljon Nalle-langalla ja nyt kun tuli käytettyä pitkästä aikaa 7 Veljestä -lankaa, neulominen tuntui jotenkin todella helpolta. Lanka asettuu jotenkin neulokseen todella helposti ja jälki on siistiä; kivaa lankaa työskennellä! Ja ne värit, osuivat kyllä täysin nappiin näin syyskuussa!\nLähettänyt - Lady Blackdog - klo 18.28


Smartpost - Eksoskeletoni vähentää fyysistä rasitusta - Osto&Logistiikka\nTeknologia 03.10. 10:05\nYksi DB Schenkerin varastotyöntekijöiden testaama tukiranka oli saksalaisen German Bionicin valmistama Cray X.\nDB Schenker eksoskeletoni robotti\nEksoskeletoni vähentää fyysistä rasitusta\nDB Schenker tutki puettavien robottien käyttöä Saksan logistiikkakeskuksissaan.\nDB Schenker on tutkinut eksoskeletonien käyttöä useissa logistiikan toimipisteissä Saksassa. Eksoskeletoneilla eli ulkoisilla tukirangoilla helpotetaan varastohenkilöstön fyysistä kuormitusta.\nUusin anturi- ja ohjainteknologia tarjoaa työntekijöille helpotusta, kun sitä käytetään vuosien ajan toistuvaan raskaiden esineiden nostamiseen.\nYhtiö kertoo tutkimuksestaan verkkosivullaan.\nEksoskeletonit voivat tehdä työtehtävistä sujuvampia ja vähemmän haitallisia työntekijän selän terveydelle. Nämä ulkoiset tukirangat kiinnitetään työntekijään fyysisesti raskaan työn ajaksi. DB Schenker on nyt koekäyttänyt näitä tukirobotteja useissa logistiikan toimipisteissä Saksassa.\n“Tohtoriopiskelijoiden ja työntekijöiden palaute oli erittäin positiivista kokeiden jälkeen, ja varmisti sen, että näiden pitkäaikainen käyttö ergonomisesti oikein suunnitellussa logistiikkaprosessissa ylläpitää työntekijöiden terveyttä. Analysoimme tuloksia ja määrittelemme eksoskeletonien mahdollista käyttöönottoa prosessien optimoinnissa”, sanoo verkkojutussa Gerald Mueller, Head of Process and Efficiency Management.\nEksoskeletonit tukevat liikeratoja sähkömekaanisesti ja yhdistävät koneen voiman ihmisen motoriseen kykeen. Yhdessä ergonomisesti suunniteltujen työasemien kanssa ne tukevat varastotyöntekijöiden nosto- ja kiertoliikkeitä.\nLannenikamat ja selkälihakset\nErityisesti tukea tarvitsevat ihmisen lannenikamat ja selkälihakset, joiden rasitus on yleinen sairauksien ja työkyvyttömyyden aiheuttaja. Varastoympäristössä työntekijät ovat usein edelleen vastuussa fyysisesti raskaista tehtävistä, kuten tavaroiden nostamisesta pakkauksistaan tai keräysalueen lattialta.\nVarastotyö voi ylirasittaa kehoa ja johtaa terveyshaittoihin. Vaikka trukkeja ja robotteja käytetäänkin yleisesti nostamiseen, pakkauksesta nostaminen on edelleen liian monimutkainen tehtävä näiden koneiden ohjaustekniikalle.\nKokeiluhankkeessa keskityttiin enintään 15 kiloa painavien tilausten poimintaan ja sekvenssointiin. Ulkoista tukirankaa käyttävät työntekijät nostivat pakkauksia varastohyllyiltä ja asettivat niitä kuljetuslavoille tukirangan avustaessa liikeratoja.


Kaksoistornien tuhoama hotelli | Iltapulu.fi\nMa 03.06.2013 klo 01.10 , MTV Fakta\nMa 03.06.2013 klo 01.10, MTV Fakta\nKun World Trade Centerin tornit romahtivat terrori-iskuissa, ne hautasivat alleen viereisen Marriott-hotellin. Dokumentissa kuullaan 14 ihmisen dramaattiset tarinat siitä, kuinka he pelastuivat, ja kuinka katastrofi vaikutti heihin. Pe 24.05.2013 klo 09.00, MTV Fakta\nKun World Trade Centerin tornit romahtivat terrori-iskuissa, ne hautasivat alleen viereisen Marriott-hotellin. Dokumentissa kuullaan 14 ihmisen dramaattiset tarinat siitä, kuinka he pelastuivat, ja kuinka katastrofi vaikutti heihin. Ma 20.05.2013 klo 15.20, MTV Fakta\nKun World Trade Centerin tornit romahtivat terrori-iskuissa, ne hautasivat alleen viereisen Marriott-hotellin. Dokumentissa kuullaan 14 ihmisen dramaattiset tarinat siitä, kuinka he pelastuivat, ja kuinka katastrofi vaikutti heihin. Su 21.04.2013 klo 14.45, MTV Fakta\nKun World Trade Centerin tornit romahtivat terrori-iskuissa, ne hautasivat alleen viereisen Marriott-hotellin. Dokumentissa kuullaan 14 ihmisen dramaattiset tarinat siitä, kuinka he pelastuivat, ja kuinka katastrofi vaikutti heihin. Ti 11.09.2012 klo 21.00, MTV Fakta\nKun World Trade Centerin tornit romahtivat terrori-iskuissa, ne hautasivat alleen viereisen Marriott-hotellin. Dokumentissa kuullaan 14 ihmisen dramaattiset tarinat siitä, kuinka he pelastuivat, ja kuinka katastrofi vaikutti heihin. Su 09.09.2012 klo 21.50, MTV Fakta\nKun World Trade Centerin tornit romahtivat terrori-iskuissa, ne hautasivat alleen viereisen Marriott-hotellin. Dokumentissa kuullaan 14 ihmisen dramaattiset tarinat siitä, kuinka he pelastuivat, ja kuinka katastrofi vaikutti heihin. La 30.06.2012 klo 12.55, MTV Fakta\nKun World Trade Centerin tornit romahtivat terrori-iskuissa, ne hautasivat alleen viereisen Marriott-hotellin. Dokumentissa kuullaan 14 ihmisen dramaattiset tarinat siitä, kuinka he pelastuivat, ja kuinka katastrofi vaikutti heihin. Su 24.06.2012 klo 21.00, MTV Fakta\nKun World Trade Centerin tornit romahtivat terrori-iskuissa, ne hautasivat alleen viereisen Marriott-hotellin. Dokumentissa kuullaan 14 ihmisen dramaattiset tarinat siitä, kuinka he pelastuivat, ja kuinka katastrofi vaikutti heihin. Su 18.03.2012 klo 22.40, MTV Fakta


Liikenne | Uutinen | 24.8.2019\nKoska olisi fiksu hetki siirtyä sähköpyöräilijäksi? Kannattaako vielä odotella sähköpyörien kykyjen kohentumista tai hintojen mahdollista laskemista suosion ja mallitarjonnan lisääntymisen seurauksena.\nYksi vastaus sähköpyörän hankintaa pohtivalle on, ettei koskaan ole kaikkein parasta hankintahetkeä. Kuluttaja on samankaltaisen hankinnan ajoituspulman edessä esimerkiksi kannettavan tietokoneen tai älypuhelimen kanssa.\nOma tarve ratkaiskoon\nJärkevin ostopäätöksen sanelija on oma pyöräilytarve. Seuraavaksi on pohdittava, millaisen sähköpyörä sopii omiin liikkumistarpeisiin: onko kyse kevyestä työmatkapyöräilystä, maastoajoelämyksistä vai kenties kuntoilutarpeista. Jokaiseen tarpeeseen löytyy omia pyörämalleja, mutta tietyin rajoituksin yksi pyörä voi soveltua useampiin eri käyttötilanteisiin.\nSähköpyörien akku- ja moottoritekniikka kehittyy joka vuosi. Uusia pyörämalleja tulee myyntiin lomittuen edellismallien kanssa.\nVoi olla, että myynnissä on samaan aikaan eri sukupolven malleja, joista vanhimmat ovat poistumassa ja uusimmat tulleet vastikään tarjolle alkavalle pyöräilykaudelle. Ja aivan kuten autokaupankin puolella, poistuvia malleja voi saada alennettuun hintaan.\nSähköpyörien suosio on väkevässä kasvussa. Sähköpyörien myynti kasvoi viime vuonna yli kaksinkertaiseksi verrattuna vuoteen 2017 – ala ennakoi kasvun jatkuvan.\nSilti on hyvä mieltää, että sähköpyörien osuus on vain viiden prosentin luokkaa, kaikkiaan noin 270 000 Suomessa myydystä polkupyörästä.\nSuomessa sähköpyörät ja pyörät ylipäätään myydään keväällä ja myös kesän aikana, syksyn tullen kauppa hiljenee. Suomalaiset pyöräkauppiaat ja valmistajat saavat alituiseen jännittää, koska päämieheltä tai muualta saadaan tarjolle pyörämalleja, joissa on se kaikkein uusin, odotetuin ja myyntiä piristävin tekniikka – ja jos kehnosti käy, uudet komponentit tulevat tarjolle myyntisesongin lopulla tai sen jo hiivuttua. Ongelma voi tällaisessa tapauksessa siirtyä myös tulevalle keväälle, jolloin kilpailijoilla saattaa olla tarjolla uusinta uutta tekniikkaa, joka houkuttaa ostajia.\nKäy aina koeajolla\nKuluttajan kannattaa vertailla eri pyörämallien hintoja ja käydä useassa pyöräliikkeessä. Ja jos pyörää ei saa koeajettavaksi, kannattaa suunnata toiseen liikkeeseen.\nKoeajon aikana saa tuntuman pyörän käsiteltävyyteen, jarrujen ja vaihteiden toimivuuteen, pyöräilyasennon säädeltävyyteen ja pyörän yleiseen laatuvaikutelmaan.\nSähköpyöriäkin myydään netin kautta, mutta halpa voi käydä kalliiksi. Suomalaisesta pyöräliikkeestä ostettuna, tunnettu pyörämerkki valittuna, kuluttaja on paremmassa asemassa teknisten ongelmien tullen ja varaosatarpeissa, kuin jos pyörän merkki on tuntematon ja pyörä ostettu netin kautta ulkomailta. Jo ostettaessa kannattaa kysellä liikkeestä, miten pyörän huoltopalveluja on tarjolla.\nTeksti: Marko Jokela Kuva: Vesa Eskola


Me-talon syysloma oli täynnä temppuja, toimintaa ja ulkoilua! -\nMellunmäen me-talolla syyslomaviikko oli täynnä monipuolista tekemistä ja temmellystä. Lomaviikon yhteistyökumppaneina toimivat Vesalan nuorisotalo, Pääkaupunkiseudun partiolaisten Mellunkylän lapset -hanke ja Mellunmäen Martat.\nTarkoituksena oli tarjota monipuolista toimintaa lähialueen lapsille ja nuorille syysloman aikana. Toimintaan osallistuivat pääasiassa samat lapset ja nuoret, jotka osallistuvat järjestämäämme aamupäivä- ja iltapäiväkerhotoimintaan koulujen aukioloaikoina. Osallistujat olivat iältään 6-13 -vuotiaita.\nOhjelmaan sisältyi ulkoiluretkiä, sisäliikuntaa ja paljon erikoisohjelmaa. Järjestimme yhteistyössä partiolaisten kanssa luontoretket Mustavuoreen ja Sipoonkorpeen alkuviikosta. Muina päivinä lapset saivat mahdollisuuden tutustua uusiin liikunta- ja taidelajeihin sirkus- ja beatboxaus-työpajojen, rumpujensoiton opetuksen sekä taitoratojen myötä. Liikuntasaliin pystytettiin myös yhden päivän ajaksi kaupunkisota-areena, jonka rakentamisessa toimintaan osallistuvat nuoret olivat suurena apuna. Lomaviikon päätti disko, joka sisälsi muun muassa limbo- ja pukukilpailun.\nVauhdikas kaupunkisota nousi lasten suosikiksi viikon ohjelmistosta. Myös luontoretket tarjosivat alueen lapsille onnistumisen kokemuksia, kun lähialueen metsistä löytyi pitkäjänteisen etsinnän tuloksena suuret määrät suppilovahveroita. Lisäksi Vesalan nuorisotalolla kävi keskiviikkona ja torstaina useampi kävijä leipomassa herkkuja Marttojen opastamana.\nKiitokset yhteistyökumppaneille ja osallistujille mukavasta lomaviikosta!


Yritys, kaipaatko apua toimintasi kehittämiseen? Osallistu Vantaan elinkeinopalveluiden ilmaiseen yhteiskehittämisprojektiin! - Business Vantaa\nVantaan kaupungin elinkeinopalvelut organisoi syksyn 2021 ja kevään 2022 aikana lyhyitä yhteiskehittämisen projekteja, design sprinttejä. Sprinttien avulla yrityksen on mahdollisuus saada apua oman toimintansa kehittämiseen kansainvälisten osaajien avulla.\nDesign Sprint on muotoiluprosessi, jonka avulla on mahdollisuus luoda nopeasti uusia tuotteita ja palveluita, kehittää olemassa olevia palveluita tai saada ratkaisuja muihin yrityksen haasteisiin oli kyse sitten sisäisistä kehitysprojekteista tai liiketoiminnan kehittämisestä.\nDesign sprintit tiivistävät pitkät kehitysprosessit viiteen päivään, joiden aikana jalostetaan ideoista konsepti, tuotetaan prototyyppi ja validoidaan sitä testikäyttäjien kanssa. Yhden työviikon aikana on siis mahdollisuus saada muotoilun menetelmiä hyödyntäen aikaan yhtä paljon kuin kuukausia kestävissä prosesseissa!\nOsallistumalla design sprinttiin yritys saa:\nMahdollisuuden osallistua design sprinttiin ilmaiseksi. Yleensä tällainen palvelu maksaa yrityksille tuhansia euroja.\nTestatun ratkaisuehdotuksen tunnistamaansa liiketoiminnan kriittiseen haasteeseen.\nMahdollisuuden tutustua Suomessa asuviin korkeasti koulutettuihin kansainvälisiin osaajiin.\nMahdollisuuden luoda positiivista työnantajakuvaa.\nNäkyvyyttä Vantaan kaupungin viestintäkanavissa.\nMitä yritys antaa?\nMahdollisuuden kansainvälisille osaajille tuoda osaamistaan esiin ja luoda yhteyksiä suomalaiseen yritysmaailmaan.\nHiukan aikaa haasteen sanoittamiseen sekä pari lyhyttä ohjaussessiota, joka auttaa tiimiä suuntaamaan ratkaisua haluttuun suuntaan. Yrityksen ei tarvitse osallistua prosessin jokaiseen päivään tai hetkeen, mutta onnistuneen lopputuloksen varmistamiseksi kannattaa varata aikaa pariin lyhyeen ohjaussessioon sekä prosessin jälkeiseen esittelytilaisuuteen.\nSprintit toteutetaan pääosin englanniksi. Toiveiden ja osallistujien kielitaidon mukaan voimme käyttää sekä suomea että englantia.\nIlmoittaudu mukaan ratkomaan yrityksesi haastetta ottamalla yhteyttä asiantuntija Katri Lahtiseen:\n040 537 3221\nYhteiskehittämisprojektit ovat osa Vantaan kaupungin Talent Vantaa – Kasvua Vantaalle kansainvälisistä osaajista -hankkeen toimintaa, jota rahoittaa työ- ja elinkeinoministeriö. Hanke edistää kansallisen Talent Boost -ohjelman tavoitteita.


Käpälämäen Homsantuu: Arvonnan aika\nNo ilman muuta mukaan arvontaan! Niinkuin ehkä arvaat, suuri käsityö mieluisampi.\n14. marraskuuta 2013 klo 15.31\nKoti ja keittiö olisi enemmän minun makuuni! Olisi jo aika saada sisustusinspiraatio!\n14. marraskuuta 2013 klo 16.13\nMuistan, miten äidille tuli Suuri Käsityö kun olin pieni. Nyt himoitsen sitä taas, kun olen tarpeeksi iso hyötymään lehdestä itsekin! :)\n14. marraskuuta 2013 klo 16.40\nSuuri Käsityö olisi minullekin mieleen :)\n14. marraskuuta 2013 klo 16.45\nOi että! Koska mulle tulee jo Koti ja keittiö (tai oikeastaan miehelle, mutta ei mennä nyt siihen...), niin sanon että Suuri käsityö olisi kivaa vaihtelua lehtivalikoimaan!\n14. marraskuuta 2013 klo 17.29\nKoti ja keittiö :) Mitenköhän on ulkomaan tilauksen laita :D\n14. marraskuuta 2013 klo 19.06\nHei Elisa! Valitettavasti tilaukset vain kotimaahan :)\n14. marraskuuta 2013 klo 19.28\nKiva arvonta! Minakin lahden mukaan. Mieluisampi olisi Suuri-Kasityolehti. :)\n14. marraskuuta 2013 klo 19.37\nOsallistun arvontaan. Suuri Käsityö lehti olisi kiva, jos vaikka ompelu into palaisi :)\n14. marraskuuta 2013 klo 19.41\nEhdottomasti mukana, mahtava arvonta! Suuri Käsityölehti olisi mieluisampi, jos arpaonni suosii.\n14. marraskuuta 2013 klo 20.45\nArvontaan osallistun minäkin. Ja koti ja keittiö olisi mieleeni.\n14. marraskuuta 2013 klo 20.54\nkäsityöt täälläkin mieluisampia. =) Mukana siis.\nuuh! no käsityö, of course :)\n14. marraskuuta 2013 klo 21.29\nSuuri käsityölehti kiinnostaa :) .\n14. marraskuuta 2013 klo 21.33\nHaluan mukaan. Suuri käsityö kiinnostaa minua enemmän.\n14. marraskuuta 2013 klo 22.22\nMinäkin osallistun arvontaan. Suuri käsityölehti olisi toiveena.\n14. marraskuuta 2013 klo 22.47\nSuuri Käsityölehti kelpaisi tännekin.\n15. marraskuuta 2013 klo 10.09\nMukana, kuin peräpukama =) Lukihäiriöinen ei osaa ohjeiden mukaan tehdä mitään, mutta koti ja keittiöstä vois löytyä ideoita...\n15. marraskuuta 2013 klo 10.17\nKoti ja keittiö olisi ihan kiva!\n15. marraskuuta 2013 klo 12.12\nKoti ja Keittiö!!! Olen ihan samoilla linjoilla, että on kivaa kun tulee jokin lehti. Sitä suorastaan odottaa :) Nyt minulle ei ole vuosiin tullut mitään lehteä, olisipa niin ihanaa jos sellaisen saisin! :)\n15. marraskuuta 2013 klo 14.44\nOi kun kiva arvonta ! Valitsisin Suuri Käsityölehden jos onni suosisi :) Nähdään huomenna !\n15. marraskuuta 2013 klo 15.05\nArvontaan mukaan ja Suuri Käsityölehti olisi mieluisampi. Mukavaa syksyn jatkoa!\n15. marraskuuta 2013 klo 21.39\nOi, ottaisin erittäin mielelläni Suuren Käsityölehden!\n16. marraskuuta 2013 klo 23.20\nVoi, olisipa vain vallan mainiota saada tuo Suuri Käsityö.\nTää tyhmä selkäkipu johti kaiken turhan karsimiseen, joten ei ole enää pariin vuoteen tullut ainuttakaan lehteä kotiin. Ei enää sitä odotusta, lehden selaamista eikä uusia inspiraatioita kuukausittain käsien ulottuvilla.\n16. marraskuuta 2013 klo 23.21\nKokeilllaanpa onnea. Suuri käsityölehti tulee jo, joten ottaisin mieluummin koti ja kettiö lehden. En onnistu nyt kirjautumaan, mut ehkä muistat nimimerkin :)\nSuuri Käsityö kelpaisi, kun oma tilaus kohta loppuu ja lehti on viime aikoina parantanut tasoaan huomattavasti.\n17. marraskuuta 2013 klo 22.02\nArvonnassa mukana! Koti ja keittiö olisi minun makuun. tikrutakru@gmail.com\n18. marraskuuta 2013 klo 13.37\nHeissan, meijän luukkuun sopisi tuo koti&keittiö lehti niin näpsäkästi että laitetaanpa arpa vetämään :)\n18. marraskuuta 2013 klo 15.43\nKoti ja keittiö omaan postilaatikkoon olis kyllä luksusta. Jäis kotikotona käydessä aikaa muuhunkin kuin äidin sisustuslehtien lukemiseen :)\n18. marraskuuta 2013 klo 18.27\nMinäkin hyppään mukaan arvontaan, Koti ja Keittiö houkuttelee tällä hetkellä enemmän :)\n18. marraskuuta 2013 klo 20.18\nSuuri Käsityö olisi todella mieluinen, koska vanha tilaukseni päättyi juuri!\n18. marraskuuta 2013 klo 20.22\nKoti ja keittiö, jos onni suosii. -Lotta G-M\n18. marraskuuta 2013 klo 21.40\nKoti ja keittiö ois mukavaa luettavaa :)\nMukaan arvontaan ja Koti ja keittiö olisi mieluisampi.\n18. marraskuuta 2013 klo 22.52\nMieki osallistun! :) sisustushulluna ehdottomasti valitsisin Koti ja keittiö -lehden.\n19. marraskuuta 2013 klo 7.00\nKoti ja Keittiö-lehti tälläkertaa vois olla kiva!\n19. marraskuuta 2013 klo 7.31\nJospa se arpaonni suosisi mua jälleen kerran ja luulen että toi Koti ja Keittiö on mulle mieluisampi :)\n19. marraskuuta 2013 klo 12.31\nMukaan arvontaan, noista koti ja keittiö on mieluisampi! Ja kiitos kivasta blogistasi, jonkin aikaa olen tekemisiäsi seuraillut. :)\n20. marraskuuta 2013 klo 15.14\nKäsityölehti ois kiva juttu.\n21. marraskuuta 2013 klo 12.17\nKoti ja keittiö, koska suuri käsityö keskittyy ihan liikaa kankaisiin.\n24. marraskuuta 2013 klo 11.16\nOnpa kiva blogi, eksyin tänne sattumalta! Ja tokihan osallistun arvontaankin, Koti ja Keittiö olisi mulle mieluinen ylläri. :) Mukavaa joulun odotusta sinulle!\n24. marraskuuta 2013 klo 11.25\nMinäkin tahdon mukaan, Suuri Käsityö ois minun juttu :)\n24. marraskuuta 2013 klo 11.26\nKoti ja keittiö! Arpaonnea toivoo Siru\n24. marraskuuta 2013 klo 11.36\nkäsityökerho lehti,ja ilman muuta arvonnassa mukana\n24. marraskuuta 2013 klo 11.41\nArvonnassa mukana ja suuri käsityölehti olisi mieluinen! :)\n24. marraskuuta 2013 klo 12.06\nSuuri Käsityö on minunkin mieleen :)\n24. marraskuuta 2013 klo 15.27\nArvontaan mukaan, Suuri käsityölehti kelpaisi :)\n24. marraskuuta 2013 klo 16.32\nkoti ja keittiö olisi mieluinen :)\n24. marraskuuta 2013 klo 17.15\nMummaki osallistuu. Hassua kyllä,mutta jospa suuri käsityölehti inspirois.\n24. marraskuuta 2013 klo 18.46\nkoti ja keittiö olis ihana, suuri käsityö kun jo tuleekin ;)\n24. marraskuuta 2013 klo 20.59


California rocks and rolls: Suomeen + yksi käytännön vinkki rahansiirtoon\nLähettänyt Riikka ja Timo klo 9.37\nLeena 10. heinäkuuta 2015 klo 19.30\nHyvää matkaa. Nämä matkajutut ovat olleet hienoja ja voi itsekin haaveilla tuollaisesta matkasta !\nRiikka ja Timo 12. heinäkuuta 2015 klo 22.37\nKiitos, Leena :) Matka oli tosi upea, ja oli aika ainutkertaista, että meillä oli aikaa (ja myönnettäköön myös että rahaa) tehdä tuollainen kuukauden reissu. Jää todella hyvät muistot!\nTiina 10. elokuuta 2015 klo 16.05\nKirjoita jossain vaiheessa vähän siitä, miltä Suomeen palaaminen on tuntunut!\nRiikka ja Timo 11. elokuuta 2015 klo 0.15\nTiina, työn alla on! Kiitos hoputtamisesta :)


Nyt voi hyvällä syyllä kysyä: Mikä maailmassa on vikana? Se on hyvä kysymys.\nMonien viisaiden mielestä vastaus on melko suoraviivainen: Ihmiset ovat typeriä. Sillä toisin kuin yleisesti ajatellaan, typeryys ei koske vain joitakin meistä, vaan se on yleismaailmallinen inhimillinen piirre. Albert Einsteinin kerrotaan jo todenneen: Vain kaksi asiaa ovat äärettömiä – universumi ja ihmisten typeryys, enkä ole ensimmäisestä aivan varma.\nMutta se ei tarkoita, ettemme voisi olla myös älykkäitä, meillä on vain molemmat ominaisuudet. Niin älykkäitä kuin olemmekin tietyllä tavalla, jokainen meistä on myös hyvin tyhmä muilla tietyillä tavoilla, ja älykkään, kekseliään osan antamat voimat pystyvät lisäämään vahinkoa, jonka typerä osa voi aiheuttaa.\nItalialainen taloushistorioitsija Carlo M. Cipolla (1922–2000) julkaisi 1976 tutkielman nimeltä Inhimillisen typeryyden peruslait (Minerva, 2013). Hänen mukaansa ihmiset voidaan jakaa neljään ryhmään: avuttomat, älykkäät, typerykset ja roistot.\nNämä Cipollan viisi tyhmyyden peruslakia ovat:\n1. Typerysten kokonaismäärä arvioidaan aina auttamatta liian pieneksi.\n2. Todennäköisyys, että henkilö on typerys, on riippumaton tämän henkilön kaikista muista ominaisuuksista.\n3. Typerys on henkilö, joka aiheuttaa toiselle ihmiselle tai ryhmälle vahinkoa toiminnallaan hyötymättä siitä itse tai jopa aiheuttaen vahinkoa myös itselleen\n4. Ei-typeryksillä on taipumus aliarvioida typerysten vahingoittamiskyky. He onnistuvat aina unohtamaan, että typerysten kanssa veljeilystä joutuu poikkeuksetta maksamaan kalliisti, ajasta, paikasta ja olosuhteista riippumatta.\n4. Typerä ihminen on vaarallisin ihmistyyppi.\nCipollan mukaan on olemassa perustyperyksiä ja huipputyperyksiä. Perustyperykset pyrkivät sinnikkäästi aiheuttamaan haittaa ja vahinkoa toisille ihmisille saamatta toiminnastaan itselleen sen paremmin hyötyä kuin vahinkoakaan. Huipputyperykset puolestaan aiheuttavat toiminnallaan suurta haittaa sekä itselleen että muille.\nCipolla käsittelee typeryyttä ikään kuin ihmisen annettuna luonteenpiirteenä, ominaisuutena. Silloin typerä ihminen on aina typerä. Mutta typeryyden voi käsittää myös toimintamallina, ihmisen käyttäytymisenä oman ajattelunsa pohjalta. Silloin typeryys on tekoja, joita teemme oman ajattelumme ja valintojemme perusteella. Voimme olla älykkäitä, mutta silti toisinaan toimia typerästi. Typeryys on silloin tilannekohtaista.\nTyperyyteen vaikuttavat tekijät\nKun asiat ovat, niin kuin ovat, on asioita, jotka jokaisen pitäisi tietää typeryydestä. Typeryys on tietysti helpompi nähdä muissa kuin itsessämme. Se on helpompi tunnistaa, mitä kauempana olemme sen esiintymispaikasta. Ja typeryyttä on usein vaikea nähdä silloin kun se tapahtuu, usein se ilmenee vasta, kun tulos on tiedossa.\nUseimmat meistä eivät ole jatkuvasti typeriä. Teemme monia hyviä päätöksiä ja saavutamme hienoja asioita. Mutta teemme joskus typeriä tekoja, koska emme yleensä tunnista, kuinka tietyt muuttujat tekevät meistä haavoittuvia. Typeryys ei ole älykkyyden vastakohta.\nSiksi on niin tärkeää tunnistaa, mitkä ovat ne tekijät, jotka lisäävät mahdollisuuksiamme tehdä jotain typerää.\nAdam Robinsonin, yhdysvaltalaisen kirjailijan, kouluttajan ja AI-asiantuntijan mukaan on seitsemän tyhmyyteen johtavaa tekijää. Niiden vaikutuksesta muuten älykäs ihminen voi toimia kuin typerys, ilman että itse huomaa tekevänsä mitään typerää.\nTekijöiden vaikutus on kumulatiivinen, eli niitä ei kaikkia tarvita ollakseen typerä, mutta mitä useampi tekijöistä vaikuttaa tilanteessa, sitä todennäköisempää on, että ihminen toimii typerästi.\n1. Toimiminen normaalin ympäristönsä ja pätevyysalueensa ulkopuolella, myös kun normaali rutiini muuttuu\n2. Oleminen tai toimiminen ryhmässä, jolloin sosiaalinen yhteenkuuluvuus tulee esiin. Joukossa tyhmyys tiivistyy (Anteeksi Jouko, tämä ei tarkoita sinua)\n3. Kun läsnä on asiantuntija tai olet itse asiantuntija\n4. Kun käsillä oleva tehtävä edellyttää intensiivistä keskittymistä\n5. Tiedon ylikuormitus, liikaa tietoa, multitasking\n6. Fyysinen tai henkinen väsymys, stressi\n7. Kiire tai kiireen tunne\nYksikin näistä tekijöistä saattaa riittää tekemään sinusta typerän, mutta yhdessä niiden vaikutus lisää valtavasti todennäköisyyttä sille, ettet ymmärrä joutumistasi typeryyden alueelle.\nRobinson tuo esiin tyypillisen tilanteen, jossa ihmisen voi toimia typerästi: ajat autoa vieraassa ympäristössä ja sinulla on hieman kiire. Kun vieressäsi oleva ihminen kertoo sinulle jotain, se vielä kaksinkertaistaa mahdollisuuden joutua onnettomuuteen.\nOnko Donald Trump typerä? Useimmat ihmiset, ainakin Euroopassa sanoisivat että kyllä, ehdottomasti. Ja siltä hänen toimintansa, käyttäytymisensä ja puheensa vaikuttavatkin. Arvioimme tällä puolella Atlanttia, ettei kukaan täysijärkinen toimi niin kuin hän toimii.\nMutta jos olettaisimmekin, että hän on toimissaan, jos ei nero, niin ainakin erittäin järkevä ja pitkäjänteinen. Entä jos hänen tekonsa ja sanansa olisivatkin suunniteltua, etukäteen pohdittua käyttäytymistä, strategia, jolla pyritään vaikuttamaan todellisiin typeriin ihmisiin. Ihmisiin, jotka eivät osaa tai halua erottaa valhetta totuudesta, jotka on erilaisilla keinoilla johdateltavissa, jotka ovat hyvin vaikutuksille alttiita ja suggeroitavissa tunnepohjaisilla argumenteilla lähes mihin tahansa.\nJo se, että toiminta olisi suunniteltua riittää Cipollan mukaan osoittamaan, että toimija ei ole typerä. Typerä ei toimi suunnitelmallisesti.\nKun tällaiseen hankkeeseen kytketään nykyajan informaatiokanavat, massamediat, TV ja sosiaalinen media, on typeryyden eteneminen vaikeasti pysäytettävissä. Nyt lähes puolet amerikkalaisista on saatu houkuteltua tähän typeryyteen.\nÄlä koskaan aliarvioi typerien ihmisten voimaa suurissa ryhmissä. George Carlin\nElämä on kovaa, mutta se on vielä kovempaa, kun olet typerä. John Wayne\nVoin tavallisesti päätellä, kuinka älykäs mies on siitä, kuinka tyhmänä hän pitää minua. Cormac McCarthy\nMaailman ongelma on, että älykkäät ihmiset ovat täynnä epäilystä, kun taas tyhmät ihmiset ovat täynnä itseluottamusta. Charles Bukowski\nAjattelun ja ajattelun vinoutumien merkityksestä menestymisessä voit lukea kattavammin kirjassa Menestymisen taito. Voit ostaa kirjan kaikista tunnetuimmista verkkokirjakaupoista, esimerkiksi tästä.


Apropos.fi: Nykyenglanti on vuorovaik - Suomen Akatemia\nApropos.fi: Nykyenglanti on vuorovaikutuksen tulos\nNykyenglanti on vuorovaikutuksen tulos\n”Kielen muutos on kielentutkijalle tärkeä tutkimuskohde. Yhteiskunta ja ihmisten elämä näkyy kielessä ja toisin päin: kieli muuttaa ihmistä ja yhteiskuntaa”, tiivistää akatemiaprofessori Terttu Nevalainen. Hän johtaa Englanninkielen vaihtelun, kontaktien ja muutoksen tutkimuksen huippuyksikköä.\nEnglanninkielen vaihtelun, kontaktien ja muutoksen huippuyksikkö (VARIENG) koostuu Helsingin ja Jyväskylän yliopistojen tutkimusryhmistä. Huippuyksiköllä on kolme päätutkimusalaa: kieli yhteiskunnassa, kieli diskurssina ja kielelliset prosessit. Helsingissä perehdytään erityisesti kielen historian tutkimukseen ja Jyväskylässä siihen, miten englannin kieltä käytetään nykypäivän Suomessa.\nJyväskylän tutkimusryhmää johtaa yksikön varajohtaja professori Sirpa Leppänen ja yksikön toisena varajohtajana toimii professori Irma Taavitsainen Helsingistä. Yhteensä huippuyksikössä työskentelee 55 tutkijaa, joista 28 on jatko-opiskelijoita. Tänä vuonna on valmistunut kolme väitöskirjaa.\nVARIENG-huippuyksikkö on kansainvälisestikin erittäin tunnettu ja tunnustettu tutkimusyksikkö, jonka yksi erikoisalue ovat merkittävät englanninkielen korpushankkeet. Näillä tarkoitetaan erilaajuisia elektronisia tekstiaineistoja, jotka edustavat esimerkiksi tiettyä aihealuetta tai kielivarieteettia. Englannin kielen historiaa kartoittava, emeritusprofessori Matti Rissasen johdolla koottu Helsinki Corpus viettää 20-vuotisjuhlavuotta tänä vuonna. 2000-luvun alussa tutkimusryhmässä aloitettiin lääketieteellisen englannin korpus-hanke, jossa kootaan lääketieteellisen englannin aineistoa aina keskiajalta 1800-luvulle asti.\nKontaktit vauhdittavat kielen muutosta\nTerttu Nevalaisen mukaan kielihistorioitsijaa kiinnostaa selvittää, miten kieli on kehittynyt ja miten on tultu tämän päivän tilanteeseen sekä se, onko kielen käyttö nyt erilaista kuin menneinä aikoina. Yhä laajemmat elektroniset aineistot antavat tutkijalle aivan uuden mahdollisuuden tarkastella kielen käyttöä monipuolisesti niin yksittäisten tekstien tasolla kuin myös tekstimassoina laskennallisia menetelmiä käyttäen.\nMuutokset voivat näkyä niin kielen rakenteessa, sanastossa kuin lausumisessakin. ”Muinaisenglanti oli 1000 vuotta sitten rakenteeltaan saksan kielen kaltainen, sillä siinä oli käytössä esimerkiksi sijamuodot ja kieliopillinen suku, joita ei nykyenglannissa ole. Myös lauseen sanajärjestys oli muinaisenglannissa vapaampi kuin nykyään”, Terttu Nevalainen kertoo.\nKanssakäyminen uudessa elinympäristössä on omiaan tasoittamaan murrevaihtelua. Yhdysvalloissa ja Australiassa on havaittavissa edelleen vähemmän paikallismurre-eroja kuin niiden vanhassa emämaassa Englannissa. Erot ilmenevät etupäässä ääntämisessä.\nLue lisää A propos -verkkolehdestä


Hyrian Kruunu-kampukselle taiteilija Simo Ripatin ajatuksia herättävä Pieni osa -teos | Julkinen taide\nHyrian Kruunu-kampukselle taiteilija Simo Ripatin ajatuksia herättävä Pieni osa -teos\nSimo Ripatti, Pieni osa\nHyria etsi uudelle Kruunu-kampukselle julkista taideteosta rinnakkaisen luonnostilauksen periaatteella yhteistyössä Suomen Taiteilijaseuran ja Hyvinkään taidemuseon kanssa.\nHyrian Kruunu-kampuksen taideteoksen toteuttajaksi valittiin janakkalalainen kuvataiteilija Simo Ripatti.\nRipatti toteuttaa syksyllä valmistuvalle kampukselle Pieni osa -teoksen. Se on kokonaisuus, jonka muodostavat pronssivaluna toteutettava veistososa sekä sen varjoa kuvaava seinämaalaus. Veistososuuteen kuuluu noin viisi vaihtelevan kokoista lahoavaa puuntynkää esittävää maalattua ja patinoitua pronssiosaa.\nSeinälle maalattavaan puiden varjoja kuvaavaan osaan lisätään kuusitiaisen varjo. Tämä pieni yksityiskohta houkuttelee katsojaa etsimään lintua veistososan oksalta.\n”Teosehdotus perustuu ihmisen koko elämän ajan muodostuvaan ajatusmaailman kehittymiseen. Opiskeluaika kattaa pienen, joskin erittäin tärkeän osan siitä. Sama koskee ympäristön muuttumista suuremmassa mittakaavassa, yksi sukupolvi ei todista maailman muutoksen kokonaisuutta, vain pienen osan siitä. Teosehdotuksen voi katsoa kuvaavan tällaista hidasta muutosta, jossa muuttuneesta tilanteesta tulee vaivihkaa aina uusi perustaso”, Ripatti avaa teoksena taustoja.\nHyrian Kruunu-kampuksen taidehanketta ohjasi monialainen taidetyöryhmä, joka valitsi lokakuussa 2021 taiteilijat, joilta tilattiin teosluonnokset. Rinnakkaiseen luonnostilaukseen osallistuivat Ripatin ohella taiteilijat Meri Peura ja Ilmari Gryta. Taidetyöryhmä piti luonnosehdotuksia erittäin korkeatasoisina, laadukkaina ja toteutuskelpoisina. Kampusympäristö oli huomioitu teosten aiheissa ja materiaaleissa erinomaisesti.\nTaidetyöryhmä piti erityisesti Simo Ripatin Pieni osa -teosehdotuksen monimuotoisuudesta, tilallisuudesta, kerroksellisuudesta, herkkyydestä sekä siitä, että taiteilijan teos antaa tilaa katsojan omille tulkinnoille ja ajatuksille ja kestää aikaa.\n-Lisäksi Ripatin ehdotuksessa korostuu hyvin vihreä siirtymä -teema, joka istuu hyrialaiseen ajatteluun kuin nenä päähän, Hyrian toimitusjohtaja Pekka Vaittinen tähdentää.\nMerkittävää taidehankkeen toteutumisessa on Taiteen edistämiskeskus Taiken Hyrialle myöntämä avustus, joka kattaa lähes puolet hankkeen 130 000 euron kokonaisbudjetista. Avustus on suurin Taiken vuonna 2021 myöntämä avustus rakennetun ympäristön taiteelle.\nRipatin Pieni osa -teos valmistuu Kruunu-kampukselle loka–marraskuussa 2022.


Elintarvikkeiden säilytystilat - Ruokavirasto\nVälittömästi saapumisen jälkeen elintarvikkeet on siirrettävä asianmukaiseen säilytystilaan tai varastointi- ja myyntipaikkaansa, ja näiden valinnassa on otettava huomioon tuotteen vaatima lämpötila ja kosteus sekä tuotteen hajuherkkyys.\ntuoreelle siipikarjanlihalle, lihalle ja kalalle omat erilliset kylmävarastot\nHelposti pilaantuvien elintarvikkeiden säilytysvarastojen on täytettävä seuraavat vaatimukset:\nElintarvikkeet tulee olla järjestettyinä säilytysvarastoihin niin, että "first in - first out (FIFO)" eli vanhimmat ensin -periaatetta voidaan noudattaa. Elintarvikkeiden järjestäminen päiväysmerkintöjen tai saapumismerkintöjen mukaan auttaa periaatteen noudattamista.\nVarastoissa ei saa säilyttää tuotteita tai tavaroita, jotka voivat vaikuttaa haitallisesti elintarvikkeiden elintarvikehygieeniseen laatuun tai haitata varaston puhdistamista.\nPakkaamattomat tai muulla tavalla suojaamattomat elintarvikkeet on varastoitava siten, että näiden elintarvikehygieeninen laatu ei heikkene. Pakatut ja suojaamattomat helposti pilaantuvat elintarvikkeet on varastoitava eri huonetiloissa.\nTuoreelle siipikarjanlihalle, lihalle ja kalalle tulee olla omat erilliset kylmäsäilytystilat.\nKypsennetyt ja kypsentämättömät helposti pilaantuvat elintarvikkeet on varastoitava eri tiloissa, jos niitä ei ole suojattu.\nHelposti pilaantuvia elintarvikkeita ei saa asettaa suoraan lattialle, vaan niiden varastosäilytyksessä on käytettävä puhtaita alustoja.\nKylmätiloissa ja pakastetiloissa tulee olla lämpömittari sekä järjestelmä, jolla eri tilojen lämpötiloja seurataan säännöllisesti. Helposti pilaantuvat elintarvikkeet tulee varastoida niille säädetyissä säilytyslämpötiloissa.\nKylmätilat tulee pitää omavalvontasuunnitelman mukaisesti siisteinä ja puhtaina.\nVarastoinnin ohjaus ja valvonta tulee olla omavalvontasuunnitelmassa. Siihen tulee nimetä varastoinnista vastaavat tuoteryhmäkohtaiset vastuuhenkilöt. Varastoinnin valvonnan oleellisin asia on säilytystilojen lämpötilojen säännöllinen seuranta ja kirjaaminen. Kylmätiloissa pakastetilat mukaan lukien tulee olla lämpömittari sekä järjestelmä, jolla eri tilojen lämpötilat kirjataan säännöllisesti. Lämpötilamittauksista syntyvät kirjaukset tulee sisällyttää omavalvontaan. Kirjauksia tai valvontanauhoja tulee säilyttää vähintään vuosi sitä koskevien elintarvikkeiden myynnin, vähimmäissäilyvyysajan tai kuljetuksen päätyttyä.


Hottikset ottavat yhteistatuoinnit! Juha kärsii neulan alla: ”En olisi ikinä uskonut, että otan tän formaatin nimen jalkaan!” | Ruutu\ntoday 16.11.2016 klo 22.30\nHottikset päättävät kauden lopuksi ottaa pysyvän muiston yhteisistä seikkailuista. Hottis-kämpän asukkaat suuntaavat joukolla tatuointiliikkeeseen ikuistamaan ohjelman nimen valitsemaansa ruumiinosaan. Juhalle kokemus on erityisen kivulias. ”Juhaa varmaan koski eniten, tuolla se huutaa”, Karri nauraa. Hottis purkaa vuolaasti sanavarastoaan ja kiroilee tuskissaan. Muut kerääntyvät Juhan ympärille seuraamaan tämän kärsimystä. ”Mä hermostun, jos mua katotaan kun sattuu!” Juha huutaa. Hottikset päättävät Juhan pyynnöstä laulaa hänelle lauluja kivun lievittämiseksi. Biisivalinnat eivät kuitenkaan ole ehkä parhaasta päästä… ”En ois ikinä uskonut, että mä otan tän formaatin nimeä, koska alun perin olin sitä meiltä, että se on ihan hirveä nimi”, Juha päivittelee. ”Tyhmä nimi ohjelmalle, mutta nyt se lukee mun jalassa, eli asiat voi muuttua”, Juha tuumii lopuksi. Jos huima Hottikset 2.0 -päätösjakso jäi väliin, näet sen Ruudusta!


Korjaamon tehokkuuden optimointi mekaanikon ajankäyttöanalyysin avulla\nKari, Ville (2016)\nTämän opinnäytetyön aiheena on korjaamon tehokkuuden optimointi mekaanikon ajankäyttöanalyysin avulla. Opinnäytetyössä selvitettiin, mihin mekaanikon työpäivä kuluu ja kuinka paljon tehotonta työaikaa se sisältää. Opinnäytetyö tehtiin VV-Auto Group Oy:n toimeksiannosta.\nOpinnäytetyön tavoitteena oli selvittää tehottoman työajan aiheuttajat ja niiden osuus mekaanikon työpäivästä. Saatujen tietojen pohjalta tavoitteena oli luoda uusia toimintamalleja mekaanikon tehottoman työajan pienentämiseksi ja korjaamon tehokkuuden parantamiseksi.\nOpinnäytetyössä käytettiin tutkimusmenetelminä osallistuvaa havainnointia, strukturoimatonta haastattelua ja seurantalomaketta. Menetelmien avulla saatiin selvitettyä tehottoman työajan aiheuttajat, niihin käytetty aika ja sitä vastaava rahallinen arvo.\nOpinnäytetyön tulosten perusteellä saatiin selville, että tehotonta työaikaa sisältyy merkittävästi mekaanikon työpäivään. Sen osuus työpäivästä on merkittävä sekä ajallisesti että rahallisesti. Opinnäytetyössä esitettyjen toimintamallien avulla mekaanikkojen tehotonta työaikaa saadaan vähennettyä ja korjaamolla on mahdollisuus suuriin säästöihin vuositasolla.


LP Viestin kapteenit, 10-vuotisjuhlavuoden kirjoitukset - Osa 1, Hanna-Mari Arminen - LP Viesti\nLP Viestin kapteenit, 10-vuotisjuhlavuoden kirjoitukset – Osa 1, Hanna-Mari Arminen\nLP Viestin 10-vuotisjuhlavuoden aikana pyydettiin joukkueessa kapteeneina toimineilta pelaajilta kirjoitukset menneistä pelivuosista ja nimenomaan kapteenin silmin katsottuna. Nyt julkaisemme nuo kirjoitukset siinä järjestyksessä, kun pelaajat ovat kapteeneina toimineet. Tekstit on laadittu kevään 2018 aikana.\nSarjan aloittaa yleispelaaja Hanna-Mari Arminen, joka toimi LP Viestin ensimmäisenä kapteenina kaudella 2008-09 sekä vielä uudelleen 2010-11.\nOnnea, onnea 10-vuotias LP Viesti!\nEnsimmäiseen vuosikymmeneen mahtuu paljon ihmisiä, tunnetta, voittoja ja tappioita. Ennätyksiä on rikottu ja kovia koti- ja ulkomaisia joukkueita pistetty nippuun. Tätä lisää!\nNäin salolaisena on ollut upeaa saada pelata omassa kotikaupungissaan maan korkeimmalla tasolla. Mo-nella tätä mahdollisuutta ei valitettavasti ole, mutta sepä onkin ollut LP Viestille hyvä, koska joukkuee-seen on sen takia saatu paljon hyviä pelaajia.\nSalolaisuudesta varmaan johtuu sekin, että tunnen Salon Viestin ja LP Viestin olevan yhtä. Kun 10 vuotta sitten vaihdoin seuraa Salon Viestistä LP Viestiin se ei tuntunut seuran vaihdolta, koska kaikki samat ih-miset jatkoivat myös uudessa seurassa. En tiedä miten Salon Viestin juniorit kokevat asian tänä päivänä? Tuntevatko he olevansa samaa seuraa liigajoukkueen kanssa? Pidän tärkeänä, että me kaikki lentopal-loihmiset Salossa olisimme samaa väkeä ja veisimme yhdessä lentopalloa eteenpäin.\nSalolainen naislentopallo olisi kovin erinäköistä ilman miestä, johon myös LP Viesti henkilöityy. Hänhän on tietysti Tomi Lemminkäinen. Ilman Tomia ehkä koko LP Viestiä ei edes olisi, koska ilman häntä Salon Viestin nousu aikanaan pääsarjatasolle olisi ollut pelkkä haave. Monet pelaajat ovat juuri Tomin takia tulleet Saloon ja viihtyneet pitkään hänen valmennuksessaan. Jotkut pelaajat ovat tulleet jopa takaisin seuraan ja vaikken toisten motiiveista tiedäkään, luulen suurimman syyn olleen luottamus Tomin (=LP Viestin) tapaan toimia. Itsekin olen saanut olla hänen joukkueissaan teini-iästä lähtien ja hänellä on ollut merkittävä vaikutus minun uraani.\nItse pelasin lentopalloa reilut 20 vuotta. Sinä aikana kasvoin aikuiseksi ja lentopallo oli koko ajan mukana elämässä. Kävin rippikoulun Kuortaneella, lukion Tampereella, pelasin vuoden ammattilaisena Ranskassa, sain elämääni mahtavia ihmisiä sekä paljon matkustamista ja voitin yhdessä joukkueen kanssa. Silloin aikanaan ei ehkä ehtinyt tai osannut nauttia kaikesta, mutta näin jälkikäteen pelivuodet ovat upeita muistoja.\nHäviöitäkin on tietysti tullut koettua, mutta LP Viestin kanssa niitä ei kyllä paljon tullut. Sain olla mukana aloittamassa historiallista 114 ottelun voittoputkea, jota tuskin koskaan tullaan peittoamaan missään palloilulajissa. Sain olla mukana ensimmäisessä Suomen mestaruudessa ja sen jälkeisissä torijuhlissa. Sain pelata samassa joukkueessa Virginie De Carnen kanssa. Sain pallotella Suomen parhaan liberon Hillaelina Hämäläisen kanssa. Sain viettää paljon aikaa rakkaan siskoni kanssa. Kiitän kaikkia, joiden kanssa olen saanut olla tekemisissä.\nJokainen hallilla ollut on ollut tärkeä osanen tässä suuressa perheessä. Ilman meitä ei ole seuraa.\nTammikuussa 2018 vietettiin 10-vuotisjuhlia – ja miten hienot juhlat ne olivatkaan! Päivällä pelattiin lentopalloa ja illalla tanssittiin. Päivän aikana minulle kirkastui, mitä LP Viestin slogan ”One team, one heart” tarkoittaa. Vanhojen viestiläisten peliin oli tullut pelaajia monelta eri vuodelta ja jopa rakkaan vihollisen, HPK:n, pelaaja Michaela Madsen oli mukana. En osaa sanoin kuvailla, mitä tunteita se minussa herätti.\nLP Viestin perheeseen kuuluu, vaikka suunta elämässä muuttuu ja maisemat vaihtuvat. Illalla oli liikuttavaa nähdä aiemmin LP Viestissä pelanneiden videotervehdyksiä ympäri Suomen ja maailman. Kaikki halusivat juhlistaa meidän seuraamme.\nLP Viesti on ollut ensimmäisten 10 vuoden aikana menestynyt seura. Toivotan onnea ja kaikkea hyvää myös tuleville vuosille!\nSarjassa seuraavana on Riikka Arminen.\nLP Viestin kapteenit, 10-vuotisjuhlavuoden kirjoitukset – Osa 2, Riikka ArminenLP Viestin ja Astrum-auton kesäauto arvottu


Musiikin taiteen perusopetus laulunharrastajille | Omnia\nTavoitteellista itsensä kehittämistä musiikin taiteen perusopetuksessa.\nTarjoamme mahdollisuuden musiikin taiteen perusopetuksen yleisen oppimäärän suorittamiseen. Opetussuunnitelmamme rakentuu Opetushallituksen antaman yleisen oppimäärän opetussuunnitelman perusteiden pohjalle.\nEnsisijaisesti aikuisille (yli 16 v.) suunnatun musiikin taiteen perusopetuksen tarkoituksena on edistää aikuisiän musiikin harrastamisen tunnustamista ja tarjota omaehtoisia valmiuksia itsensä kehittämiseen tavoitteellisesti esim. työelämän tueksi tai sen vastapainoksi. Opintojen laajuus on 500 laskennallista tuntia, kesto on kaksi vuotta ja niihin haetaan valintakokeella joka toinen vuosi.\n1) Musiikin yleisopinnot\noma pääaine ja sen oppimista tukeva\nmusiikin teorian ja säveltapailun perustasot 1 & 2\nklassisen musiikin ja rytmimusiikin luennot\nYleisopinnot ovat kaikille yhteisiä opintoja. Niiden avulla vahvistetaan omia musiikillisia perustaitoja, musiikillista yleissivistystä, sekä itsenäisessä työskentelyssä kehittymistä. Yleisopinnot luovat perustan koko musiikin taiteen perusopetuksen opinnoille. Yleisopintoihin kuuluu myös opintojen ohjaus, jolla tuetaan etenemistä ja ohjataan henkilökohtaisen opintopolun suunnittelussa.\n2) Musiikin täydentävät opinnot\nTäydentävien opintojen ryhmään kuuluvat valinnaiset opinnot.\nVapaavalinnaisten opintojen määrä riippuu opiskelijan pääaineesta, lähtötasosta ja opiskelijan omista kiinnostuksenkohteista. Opintoja suunniteltaessa (HOPS) otetaan huomioon, että täydentävät opinnot muodostavat opiskelijan tavoitteita palvelevan kokonaisuuden. Niiden avulla halutaan syventää ja laajentaa yleisopintojen tietoja ja taitoja.\nEsiintymisiin kuuluvat esiintymiset musiikkiryhmien omissa matineoissa, työväenopiston tapahtumissa, sekä taiteen perusopetuksen lyhyen oppimäärän huipentava lopputyöproduktio/konsertti. Esiintymisten avulla rohkaistaan esiintymistaidon ja oman ilmaisun vahvistamiseen, sekä pitkäjänteiseen ja tavoitteellisen työskentelyyn.\nOsa taiteen perusopetuksesta voidaan tehdä yhteistyössä muiden oppilaitosten ja musiikkitahojen kanssa.\nOpiskelijalle voidaan lukea hyväksi muiden oppilaitosten ja tahojen, kuten koululaitos tai musiikkiopisto, antama opetussuunnitelman mukainen opetus ja suoritukset. Näitä ovat mm. Musiikkioppilaitosten liiton vaatimusten mukaisesti suoritetut tutkinnot (perustasot 1-3).


Mielenterveysliitto vaatii kaltoin kohdellulle potilaalle hyvitystä - Kotimaa - Uutiset - MTV.fi\nMielenterveysliitto vaatii kaltoin kohdellulle potilaalle hyvitystä Kotimaa\nJulkaistu 18.02.2011 12:32\nTampereella sijaitseva Pitkäniemen sairaala.\nMielenterveyden keskusliitto vaatii, että Pirkanmaan sairaanhoitopiiri maksaa potilaalle hyvitystä ihmisarvoa loukkaavasta kohtelusta. Eristyshuoneeseen laitettu potilas ei päässyt edes vessaan Nokialla toissa vuonna.\nPsykiatrinen potilas oli kannellut eduskunnan oikeusasiamiehelle kohtelustaan Pitkäniemen sairaalassa. Hän arvosteli sairaalan oloja muun muassa siitä, että hän joutui tekemään tarpeensa eristyshuoneen lattialle.Oikeusasiamies pyysi sairaanhoitopiiriä harkitsemaan korvausten maksamista potilaalle ihmissoikeussopimuksen mukaisesti. Myös Mielenterveyden keskusliitto vaatii nyt hyvityksen maksamista.\nLiiton mukaan Suomessa ei ole ollut tapana maksaa korvauksia ihmisarvon loukkaamisesta toisin kuin esimerkiksi Norjassa ja Ruotsissa.Pitkäniemen osastonlääkärin mukaan väkivaltaista potilasta ei voitu turvallisuussyistä päästää eristyksestä.


Juniorisarjat | Sivu 4 | Jatkoajan keskustelupalsta\n25.02.2019 klo 19.29\nEikö tuo ole ollut aika kauan tiedossa, että kyseessä on tällä hetkellä Kärppien huonoin ikäluokka?\n25.02.2019 klo 19.43\nEhkä onkin... 03 taisi ola viimeinen ikäluokka, jolla oli try-outit (siis tutustumisjäät ) jo F1-vaiheessa. 04 on onnistunut houkuttelemaan vain pari peluria muista seuroista. Kumpi sitten parempi - saas nähdä. 03 voittaa kaikki pelit 90% suorituksella, 04 taistelee parempiaan vastaan...\n25.02.2019 klo 20.00\nJa 05 taitaa olla Suomen top 3:ssa\n25.02.2019 klo 20.27\nMietinkin sitä, että tavoitehan pitäisi olla kehittää yksilöitä ja kasvattaa pelureita liigaan ja pitemmällekin. Mestaruuksien jahtaaminen pönkittää lähinnä valmentajia ja seurajohtoa. Kärppäjunnuista (ennen c-ikäluokkaa) tulee tosi vähän huippuja. Naapuriseurat tuottaa paremmin.\n26.02.2019 klo 11.54\nKärppäpojat tehneet miehen työn - Pikkupedot piikkipaikalla kaikissa juniorisarjoissa ja oululaispelaajat pörssikärkinä | Raksilan piippuhylly\nAiheesta kirjoittaa myös Kaleva. Eiköhän tuolta löydy liigapelaajia tulevaisuudessakin moniin seuroihin\n26.02.2019 klo 13.14\nMielenkiintoinen otteluohjelma yhdessä D1 lohkossa kun ”runkosarjan” viimeinen ottelu pelataan vasta finaalien jälkeen.\n27.02.2019 klo 13.28\nTuukka Tieksola sopivasti liigadebyytissä tänään. KKP + K-Laser ja C-ikäisenä Kärppiin.\n23.03.2019 klo 18.09\nAlkaa olemaan E:n kausi takana, tai siis on, Oli runsaasti mukavia hetkiä, eikä nuo "pesäpallolukemat" toisinaan kovasti motivaatiota lannistaneet, ennen näitä viimeisiä pelejä. Tenavat taisivat tajuta, että nuo muut ovat parantaneet mutta oma joukkue ei niinkään. Nyt on vaihto vanhempaan ikäluokkaan edessä ja todennäköisesti muutaman pelurit olkavat miettiä miten tuon jatkamisen kanssa on oikeasti , kun omissa taidoissa on merkittävä negatiivinen potentiaaliero toisiin verrattuna. Onkohan kenellekkään näistä auennut syyksi mahdollisesti sen, että harjoittelussa on ollut puutteita jo jonkin aikaa? on oltu ikään kuin harrastesarjassa ja tekeminen ollut toisinaan luokattoman vetälää. Välillä on tuntunut vahvasti, että tuo muutamien päätön surffailu on pilannut harjoitteita myös muilta. Ymmärrän, ettei valmennus voi juurikaan kurinpalautusta antaa, etenkin kun se on 100% pelaajien vanhemmista kasattu, mutta voisihan ainakin pöytäkirjan ulkopuolellla kertoa, että tolkuton kiekkojen laukominen ja jäällä makailu ei kuulu harjoitteisiin, tai että jos nyt satutaan kaatumaan, niin ylös yritetään nousta rivakasti ja jos sattuu, niin luistellaan vaihtopenkille toipumaan, syötöt harjoitteissa pitäsi saada onnistumaan siinä määrin, että suoritteisiin muilla pelaajilla on edes pieni mahdollisuus. Oma tausta on toisita lajeista, joten eväät ei riitä harjoituksia vetämään mutta kyllä minua jurppii maksaa jääajasta, kun seassa on tuollaista porukkaa. Toki tuon siedän, enkä ole edes harkinnut ketään livenä suututtaa. Siitä olen jokseenkin saletissa, että ne valmentajat, jotka suosivat enempi kovaa pelaamista ja kurin alaista viisikkopeliä saavat parempia tuloksia. Vapaampi suorittaminen "rohkeine" ratkaisuineen ei pelitä viisikko pelaamista vastaan ja kiekon pitäminen rohjeasti omalla puolustusalueella päätyy usein siihen, ettei sitä omaa hyökkäysta saada ikinä käyntiin, etenkään kun se hyökkäys tarkoittaa "näyttävää" yksin kuljetusta, mikä päättyi kummalliseen poikittaisliikkeeseen ennen siniviivaa tai luistellaan suoraan kulmiin missä hävitään kaksintaistelut kun ei ole mitään käsitystä fyysisestä kamppailusta.\nToki ollut myös paljon hyvää ja parempaa. Muutamat pelaajat kehittyneet merkittävästi ja mainiota ryhmäytymistä havaittavissa. Kyllä noista vielä osasta jotain höntsääjiä tulee, jos haluavat jääkiekkoa pelata. Pieni aavistus on, että ensikauteen ilmoittautumisista huolimatta, etenkin säbä tulee rokottamaan jengista 3-4 pelaajaa, kun siinä tulee paremmin menestysta. Myös futis voi viedä yhden ja pari lopettaa, kun vauhti (henkinen) ei vain riitä lajiin. Itse ajattelin jatkaa KKK-linjalla ja miekkailla junnun kanssa privana pihassa ja laukoa "faneriin reikiä".\nItse näkisin kurin ylläpitämisen yhtenä tärkeimmistä juniorivalmentajan tehtävistä. Tällä taataan sillle halukkaalle osalle mahdollisuus suorituksiin. Ajan myötä vauhti kiihtyy ja paska tippuu rattailta. Eli se ”ei toivottu” aines hoksaa itse ettei rahkeet riitä.\n23.03.2019 klo 21.21\nEn hirveän huolissaan olisi jos E junnuissa esiintyy kikkailua enemmän kuin raudanlujaa viisikkopelaamista. Lienee yksi hankalimpia linjanvetoja pikkujunnuidda että miten paljon pelaajilla on vapautta kokeilla ja hakea taitoja ja miten paljon pitää pelata tietyn systeemin mukaisesti. Sillä systeemin jauhamisella toki saatetaan voittaa pelejä mutta uskoisin että vapaampi suorittaminen kehittää enemmän junnujen taitotasoa ja ehkä tuo pitkässä juoksussa enemmän. Toki moni on varmaan toistakin mieltä asiasta.\n23.03.2019 klo 21.59\nNiin uskoin minäkin ennen, mutta kun menneet kaksi vuotta ei tätä tue. Ne F:issä suvereenisesti kiemurreleet tekevät samaa vieläkin ja huonolla %:lla. Muut ovat saavuttaneet.\nTässä kyllä komppaan Glove:n mielipidettä. En minä mitään kohtuutonta käskytystä ole vailla mutta lähinnä kunioitusta ja tiettyä tavoitteellisuutta. Siinä ehkä hiukan erimieltä, että siteerattu G varmaan pyrkii enempään, kuin mitä itse ajattelen tuosta jääkiekon harrastamisesta, mutta siinä edelleen samaa mieltä, että huonoa tekemistä ei kannata ymmärtää, se on typerää ja tappaa motivaation. Eihän sellaista mistä ei tykkää kannata tehdä, kun on niin pirusti kaikkea hauskaa maailmassa missä voi kehittää itseään tai viihdyttää tai palvella muita.\n23.03.2019 klo 23.36\nTotta kai tasoerot pienenevät kun ikää tulee lisää eikä niin suvereeneja esityksiä juuri nähdä kuin äffissä. Silti olen sitä mieltä että liika robottikiekko jolla junnusakki voittaa pelejä, ei ole eduksi pelaajien taitojen kehitykselle. Mikä on vielä E iässä se tärkein juttu.\n24.03.2019 klo 09.57\nItse olen valmentajana toimiessani pyrkinyt siihen, että olen pelaajille se henkilö, joka auttaa häntä saavuttamaan tavoitteensa. Yleensä suurin osa pikkujunnuista haaveilee pelaavansa joskus ammatikseen. Joukkueen harjoittelun pitää siis olla sen mukaista, että se antaa mahdollisuuden kehittyä ammattilaispelaajaksi. Yhtenä osana tässä on se, että kaikki reenaavat. Jos osa ei reenaa niin se tarttuu helposti muihin ja lopputulos on se, ettei kukaan reenaa kunnolla. Se paraskin pelaaja sortuu ”No kun muutkaan ei reenaa” selitykseen eikä ymmärrä, että tällä tavoin hän on itse kehityksensä esteenä. Pojilla tämä syy-seuraussuhteen ymmärtäminen, eli kausaaliajattelu, kehittyy vielä sen verran myöhään, että juna on jo mennyt jos valmentaja ei ole vaatinut hyvää reeniä tarpeeksi aikaisessa vaiheessa.\n24.03.2019 klo 10.40\nTuo on toki ihan selvä juttu että treeneissä treenataan eikä pelleillä. Siitä en missään vaiheessa ollut eri mieltä, omat kommenttini liittyivät vaan pelitapaan.\n24.03.2019 klo 13.55\nPuolustussuuntaan pelataan kurinalaisesti ja hyökkäyssuuntaan saa sitten tietyssä määrin sooloilla.\nOnkohan kenellekkään näistä auennut syyksi mahdollisesti sen, että harjoittelussa on ollut puutteita jo jonkin aikaa? on oltu ikään kuin harrastesarjassa ja tekeminen ollut toisinaan luokattoman vetälää. Välillä on tuntunut vahvasti, että tuo muutamien päätön surffailu on pilannut harjoitteita myös muilta. Ymmärrän, ettei valmennus voi juurikaan kurinpalautusta antaa, etenkin kun se on 100% pelaajien vanhemmista kasattu, mutta voisihan ainakin pöytäkirjan ulkopuolellla kertoa, että tolkuton kiekkojen laukominen ja jäällä makailu ei kuulu harjoitteisiin, tai että jos nyt satutaan kaatumaan, niin ylös yritetään nousta rivakasti ja jos sattuu, niin luistellaan vaihtopenkille toipumaan, syötöt harjoitteissa pitäsi saada onnistumaan siinä määrin, että suoritteisiin muilla pelaajilla on edes pieni mahdollisuus. Oma tausta on toisita lajeista, joten eväät ei riitä harjoituksia vetämään mutta kyllä minua jurppii maksaa jääajasta, kun seassa on tuollaista porukkaa.\n01.04.2019 klo 15.48\nSaattaapi olla jottei kuulu tänne tai saattaapi kuuluakin.\nOulussa perinteisesti järjestetty Tulevaisuuden Tähdet turnaus ikäluokassa F1 joutui kesken turnauksen muuttamaan pelit isolta kentältä pienen kentän peleiksi. Asiasta juttua mm. Tihc facebookissa. Myös Piispalaan suunnitellulle turnaukselle tuli kielto. Liiton mukaan ison kentän pelit on sallittu vasta 1/4 alkaen.\n01.04.2019 klo 17.57\nJoo, kaveri linkkasikin tuon TIHC facebook julkaisun. Vaikkei asia koskettanut omaa elämää millään tavoin niin kyllä mun mielestä olli melkoista pilkunnus...viilausta kun kyse oli parista päivästä. En nyt muista tarkkaan mihin ikäluokkaan tuo pikkukentän peli tuli, mutta ainakin -86 pelasi F-junnuissa isolla kentällä. Taisi tulla muutama vuosi tuon jälkeen, -89/90 ikäluokille? No, kuitenkin noita on ison kentän pelejä on varmasti pelattu joka kevät tähän saakka jja melkeinpä pistän pääni pantiksi, että myös maaliskuun puolella.\nIhan mielenkiinnolla odotan, että vetääkö liitto nyt yhtä tiukkaa linjaa myös muissa sääntötulkinnoissa? Esim. saako RJK ilmoittautua B-nuorten sarjaan ensi kaudeksi kun siitä tänä vuonna luopui? Toki tuossa alle lainaamassani sääntökohdassa on maininta toiminnan sallimisesta erillisen hakemuksen perusteella. Täydelinen esimerkki kuinka jääkiekkoliiton säännötkin sallii hyvävelisuhmuroinnin.\n6.3.4. Ottelun luovuttaminen ja sarjasta luopuminen\nKilpailuvaliokunta voi tapauskohtaisesti erillisen anomuksen perusteella sallia toiminnan jatkumisen ja sen ehdot.\n01.04.2019 klo 22.52\nJebo, itsekin kuulin tuosta turnauksen häslingistä, kyllähän se aikamoista pelleilyä oli, varsinkin kun kyse vain parista päivästä\nMiettiä sopii tuota RJK:n tilannetta, jos tosiaan mennään pilkuntarkasti sääntöjen mukaan, eipä siinä taida vaihtoehtoja olla, mutta toisaalta, onko liitolla oikeasti munaa tehdä niin raakaa päätöstä, ties kuinka montaa junnua se saattaisi koskea ja pahimmillaanhan siinä olisi kourallinen jos toinen joka saattaisi joutua lopettamaan jos joukkuetta ei tulisikaan. Onko siihen varaa, varsinkin pienillä paikkakunnilla...\n02.04.2019 klo 20.29\nOtteluseuranta Porilaista kulttuuria Oulussa\n07.04.2019 klo 21.23\nJopas siellä on kasetti poikineen mennyt. Ovatko aikuisetkin b-junnutasoa henkisessä kypsyydessä?\nJääkiekkoliitto sai lohkot arvottua. B:ssä Kärppien akatemia-joukkueet Ahmojen ja Mujkin kanssa pelaa samassa lohkossa Suomi-sarjan karsintaa.. Yhteistyö on varmasti tosi hedelmällistä...\nSamalla Salamat B pelaa Mestis-karsintaa. Salamat B2 SM-karsintaa.\nKärpät sais kyllä vähän nöyrtyä ja miettiä kokonaisuutta.\n10.04.2019 klo 10.53\nSaapa nähä mikä nimihirviö tuolle Salamat/KKP/Laseille tulee. Paikat näkkyy olevan emoseuroilla eikä Salamoilla. Tosin ei pitäisi olla yllätys, koska AIK/Laser.\n12.04.2019 klo 15.52\n14.04.2019 klo 17.13


Lue lisää laadukkaiden suojaimien hyödyistä.\nEnemmän kuin jalkineita ja käsineitä. Lue lisää Ejendalsin turvallisuuskonseptista.\nLähde töistä kotiin hyvässä kunnossa, joka päivä!\nEjendalsin visio on nolla käsi- ja jalkatapaturmaa työntekijän, yrityksen ja yhteiskunnan hyväksi.


Friday iloitsi onnistumisestaan - AC Oulu\nFriday iloitsi onnistumisestaan\nYksi AC Oulun suurimmista onnistujista sunnuntai-iltana Kemin kaadossa oli Iyam Friday, joka iski ottelun avausmaalin ja syötti toisen sekä kolmannen osuman.\nToista kauttaan AC Oulussa pelaavalle Fridaylle osuma oli ensimmäinen oululaisseuran riveissä. Maali syntyi jo pelin kahdeksannella minuutilla, kun Friday pääsi puskemaan Jussi Äijälän antaman vapaapotkun verkon perukoille.\n– Olen pelannut nyt pari ottelua hyökkääjänä ja silloin on mahdollisuus maalintekoon jokaisessa ottelussa. En tiedä, miksi en ole aikaisemmin onnistunut, mutta nyt olen todella onnellinen. Toivottavasti sama vire jatkuu seuraavissakin ottelussa. Kaikkeni ainakin teen sen eteen, Friday kertoi.\nMyös koko joukkueen onnistuminen lämmitti pelaajan mieltä, sillä voiton myötä AC Oulu jatkaa edelleen vahvaa menoaan tämän kauden Ykkösessä.\n– Ennen ottelua puhuimme, että meidän täytyy pelata kovalla itseluottamuksella ja tarkoituksena oli saada pelattua palloa heidän hieman hitaiden puolustajien taakse. Siellä oli paljon tilaa ja varsinkin toisella jaksolla suunnitelmamme toimi hienosti.\n– Kemi aloitti ottelun erittäin hyvin, mutta sitten saimme heidän puolustukseen painetta ja palloja selustaan. Pelasimme hienosti suunnitelmamme mukaan, totesi Friday tyytyväisenä.\nYhtä peliä vaille jokaisessa AC Oulun tämän kauden ottelussa esiintynyt 18-vuotias nigerialainen on totuttu näkemään keskikentällä, mutta kahdessa viimeisimmässä ottelussa hän on pelannut myös oikean laitahyökkääjän tontilla. Nuorukainen ei kuitenkaan itse koe roolinsa muuttuneen merkittävästi, sillä hän on omien sanojensa mukaan ollut aina hyökkäävä pelaaja.\nAC Oulun päävalmentaja Juha Malinen korosti Kemi-ottelun jälkeen Fridayn merkitystä joukkueelle.\n– Friday tekee erinomaista työtä. Jotkut pitävät häntä jonkinlaisena oikuttelijana ja kikkailijana, mutta tällä kaudella hän on pystynyt pelaamaan loistavasti sellaisissakin rooleissa, joissa tulee erikoistehtäviä. Hän yrittää aina toteuttaa kaikki annetut tehtävät täydellisesti, Malinen suitsutti.\nFridayn ja AC Oulun uusi viikko alkaa maanantaiaamuna palauttavilla harjoituksilla. Seuraava ottelu on ensi sunnuntaina Helsingissä Atlantista vastaan.


3H+K+S Espoo Savikuja 3 e 18 – KiinteistöKukot\n3H+K+S Espoo Savikuja 3 e 18, 76m2, 259 000 €\nRivitalo, Savikuja 3, 02770, Espoo\nMyynnissä rivitalokolmio vehreän Espoonjokilaakson sydämestä, Mikkelästä. Mikkelä on alueena luontoa rakastavan kaupunki-ihmisen unelma sen sijaitessa lähellä luontoa, kuitenkin kattavien palvelujen äärellä.\nLuonnonläheisen Espoonjoen lähettyvillä sijaitseva asunto tarjoaa asukkailleen luontoelämyksiä ja ulkoilureittejä. Se sijaitessa lähellä kauniita Kehä III:n varrelle sijoittuvia luonnonsuojelualueita sekä Mikkelästä metsien läpi kulkevaa ulkoilureittiketjua, joka vie lenkkeilijän komeiden metsä- ja kalliomaisemien läpi aina Kauklahteen asti.\nUlkoilureittien lisäksi vain reilun kilometrin päässä asunnosta sijaitsee Kauppakeskus Entresse kattavine palveluineen ja Espoon keskus loistavine kulkuyhteyksineen. Asunnolta on alle kilometrin kävelymatka vasta avattuun Mikkelän Lidliin sekä Mikkelän koululle ja päiväkodille.\nLähellä asuntoa sijaitsee linjojen 118 ja 213 pysäkit, joilla pääset linja-autolla nopeasti Espoon keskuksen kautta Tapiolaan tai Kamppiin. Pääkaupunkiseudun valloitus omalla autolla onnistuu ketterästi, koska asunnolta Kehä III:lle ja Turun moottoritielle pääsee noin viidessä minuutissa.\nAsunnossa on sijainnin lisäksi hyvää myös sen toimiva pohjasuunnitelma ja hyvä remonttitaso, niin asunnossa kuin yhtiössä. Etuoven sisäänkäynnin vieressä sijaitsee kylpyhuoneesta erillään olevaan wc. Eteisestä on suora kulku kahdella keittiötasolla varustettuun läpikulkukeittiöön, joka yhdistää asunnon eteisen, ruokailutilan ja olohuoneen toimivaksi kokonaisuudeksi. Asunnossa on valoisan olohuoneen lisäksi kaksi makuuhuonetta.\nKokonaisuuden kruunaa oma viihtyisä takapiha, jonne kuljetaan olohuoneen kautta. Voisi sanoa, että tässä on varmasti yksi Espoon rivitalojen isoin takapiha, koska piha jatkuu suoraan kaavoitettuun puistoalueeseen. Lähes koko asunnon lattiat on katettu kauniilla vaalealla vinyylillä ja asunnosta löytyy runsaasti kaappitilaa.\n15.11.2018 18:00 - 18:30\nHoitovastikkeen lisäksi yhtiössä peritään korjausvastiketta 0,13/osake joka tekee tämän asunnon osalta 61,88/kk. tulevia remontteja varten. Taloyhtiössä on valmistunut alatalojen pintavesijärjestelmän uusiminen. Tästä on tulossa lainaosuutta tätä asunto-osaketta kohden yhteensä 1677,37. Lainaosuutta tullaan lyhentämään rahoitusvastikkeella, jonka suuruus tämän asunto-osakkeen osalta tulee olemaan 14,28/kk. Lainan jyvityksen aikataulusta ei ole vielä tarkempaa tietoa. Tämän hetkisen tiedon mukaan rahoitusvastiketta aletaan perimään joulu- tai tammikuussa.\n2015 Lattiamateriaali vaihdettu vinyyliin. Keittiön ovet, työtasot ja kodinkoneet vaihdettu. 2018 Kylpyhuone- ja saunaremontti\nAs Oy Saviruukku\nSkipa kiinteistöpalvelut Oy Jukka Siltasalmi jukka.siltasalmi@skipa.fi\n1993 Peltikatot ja aluskatteet uusittu 2003 Kattopinnoite uusittu takuutyönä 2004 Lämmönjakokeskuksen uusiminen 2005 Patteriventtiilit uusittu, ulko-ovet vaihdettu 2006 Ulkovalaisimet vaihdettu 2007 IV-poistokanavat nuohottu 2009-2010 Ulkoikkunoiden vaihto ja terassiovien vaihto 2011 Kattosillat ja lumiesteet vaihdettu 2013 Salaojajärjestelmän kunnon tarkastus 2016 Grillikatoksen kunnostaminen 2016 Autojen lämpötolppien kuntotarkastus ja tarvittaessa kunnostus 2016 Leikkipaikan kunnostustyö 2018 Alatalojen pintavesijärjestelmän uusiminen.\n2018-2022 Normaaleja huolto- ja korjaustoimenpiteitä sekä tarkastuksia, jotka kustannetaan yhtiön varoin. 2018 Varastojen kunnon tarkistus ja ovien kunnostus, ilmanvaihtoventtiilit varastoihin, salaojajärjestelmän perustarkastus, kaivojen kunnostus, IV-koneen korjaus, Kattojen ja rännien pesu ja tarkistus, puuttuvien rännien lisäys, kattojen tarkistus ja sähkötolppien tarkastus, parkkialueiden kunnostus. 2019: Vesi- ja lämpöjohtojen sulku- ja linjasäätöventtiileiden tarkastus / uusinta. 2020 IV-nuohous 2021 Varastojen tarkastus/kunnostus 2022 Leikkipaikan tarkistus ja kunnostus


Ennakko: TPS:n liigataival päätökseen Maarianhaminassa - FC TPS\nEnnakko: TPS:n liigataival päätökseen Maarianhaminassa\nTPS:n kaksitoistavuotinen Veikkausliigataival päättyy ainakin toistaiseksi ensi lauantaina. TPS joutuu luopumaan pääsarjapaikastaan viidennen kerran sen historian aikana. Aikaisemmat putoamiset ovat tapahtuneet vuosina 1934, 1952, 1963 ja 2000.\nTPS päättää kauden 2014 IFK Mariehamnin vieraana. Ottelu alkaa Wiklöf Holding Arenalla klo 14.00. Raitapaidat lähtevät tavoittelemaan Maarianhaminasta kauden seitsemättä voittoaan ja siten kunniakasta päätöstä raskaalle kaudelleen.\nTPS hävisi kauden ensimmäisen keskinäisen ottelun IFK:lle Turussa luvuin 0-1. Saarelaisten voittomaalin iski Jani Lyyski.\nMyös kauden toinen kohtaaminen tapahtui Turussa ja se olikin yksi TPS:n kauden parhammista peleistä. TPS:n voittolukemat olivat 3-1. Eero Tamminen vei TPS:n 1-0-johtoon, mutta IFK:n Diego Assis tasoitti heti perään lukemiksi 1-1. TPS:n 2-1-johtomaalin puski Tamminen ja Juho Lehtonen ohjasi päällään ennen taukoa vielä 3-1. Tuo johto piti loppuun asti ja TPS otti silloin kauden kolmannen voittonsa.\nTPS saa kauden päätöspeliin tuekseen yli satapäisen kannattajajoukon, joka ei ole hylännyt seuraa näinä vaikeina aikoinakaan.\nOttelu on nähtävissä suorana lähetyksenä 8 euron hintaan Veikkausliiga TV:stä:


José Valanta Kuntaliiton yhteysjohtajaksi | Kuntalehti\nJosé Valanta Kuntaliiton yhteysjohtajaksi\n17.12.2019 klo 13:24\nJosé Valanta aloittaa Kuntaliiton yhteysjohtajana helmikuun alussa 2020.\nValtiotieteiden lisensiaatti José Valanta aloittaa Kuntaliiton yhteysjohtajana ensi vuoden helmikuun alussa. Yhteysjohtaja vaihtuu, kun Lauri Lamminmäki jää eläkkeelle.\nValanta on toiminut Vantaan kaupungin elinkeinojohtajana vuodesta 2013. Hän on työskennellyt Kuntaliitossa aikaisemmin vuosina 1997–2003 ja ennen siirtymistään Vantaalle Lahden seutujohtajana 2003–2008 ja Lahden kaupungin yhteysjohtajana vuosina 2009–2013.\n– Vaikka meidän tehtävämme on luoda edellytyksiä kaikkien kuntien elinvoimaisuudelle, ratkaistaan Suomen menestys suurissa kaupungeissa. Isoja kaupunkeja ei ole helppo palvella, mutta haluamme entistä paremmin ymmärtää niiden tarpeita, toteaa Karhunen Kuntaliiton verkkosivuilla.\nLauri Lamminmäki jää eläkkeelle huhtikuun alussa. Hän aloitti Kuntaliiton yhteysjohtajana vuoden 2017 alusta ja toimi sitä ennen Kouvolan kaupunginjohtajana, Kouvolan seudun kuntaliitosprojektin muutosjohtajana ja Kuusankosken kaupunginjohtajana. Vuosina 2000–2007 hän toimi Kuntaliitossa asiantuntijatehtävissä sekä Kuntaliiton Brysselin toimiston johtajana.\nJosé Valanta kuntaliitto Lauri Lamminmäki yhteysjohtaja


Home...is where this story begins...: Kalusteita...kalusteita..ja muutakin :)\nLähettänyt anette_h klo 21.38\nAnsukka 30. tammikuuta 2012 klo 10.11\nIhanaa että blogisi elämä jatkuu edelleen, tällä kertaa toivottavasti ilman mitään ylimääräisiä kyttääjiä!\nNuo sun entisöimät kalusteet on t o s i ihanat!!! :) Jos vaan meillä olisi tilaa, niin katselisin ahkerasti kaikkea vanhaa, pitää odotella sitä suurempaa asuntoa!\nJa tuosta raskausajasta, ihanaa kuulla että pikkukaverihaaveita on edelleen! ;) Itsekin odotan jo kovasti aikaa kun en ole raskaana. Vaikka todella kiitollinen ja onnellinen olenkin siitä että kaikki raskaudet ovat alkaneet helposti ja sujuneet suht ongelmitta. Silti raskaana olo on raskasta, ei siitä mihinkään pääse..\n... 30. tammikuuta 2012 klo 10.30\nKiva kun tulit tännekin :) Jos kyttäri tänne löytää niin sitten en voi enää mitään.. Täytyy olla köyhä oma elämä jos jaksaisi tehdä sen työn löytääkseen tämän! :D\nSun täytyy alkaa kypsyttelemään sitä unelmaa josta kirjoitit! Kerran täällä eletään ja unelmiaan kannattaa tavoitella ehdottomasti :) Me ollaan oltu tosi tyytyväisiä että lähdettiin tähän. Asuminen on helpottunut kummasti kun on oikeasti kunnolla tilaa. :)\nMullakin kaikki on sujuneet hyvin tai suht hyvin. Jotenkin se on vaan niin raskasta kantaa sitä mahaa monta kuukautta :D vaikkakin töitäkin olen tehnyt samaan aikaan ongelmitta. katsellaan nyt kuitenkin vielä, onneksi on kielto päällä sektiosta, ei voi tehdä hätiköityjä päätöksiä :D